Hakemus jätemaksun kohtuullistamiseksi / poistamiseksi | Loimi-Hämeen Jätehuolto Oy:n yhteistoiminta-alueen Jätelautakunta\njätemaksun kohtuullistaminen / poistaminen\nJätemaksun kohtuullistaminen edellyttää aina, ettei kiinteistöä käytetä. Kiinteistön vapaaehtoinen käyttämättömyys tai vähäinen käyttö eivät ole jätemaksun kohtuullistamisperusteita.\nKunnalla on oikeus kustannusten kattamiseksi kantaa järjestämästään jätehuollosta jätemaksua (jätelaki 78 §). Kunta hyväksyy jätemaksun määräämisen yksityiskohtaiset perusteet sisältävän taksan. Mikäli taksan mukaista jätemaksua on pidettävä kohtuullisen suurena tai pienenä, voidaan maksu määrätä taksasta poiketen (jätelaki 81§).\nSähköisen kohtuullistamishakemuksen voit täyttää alla. Sähköisen hakemuksen tiedot välittyvät automaattisesti jätteen kuljettajalle. Mikäli et tahdo tietojen välittyvän automaattisesti, pyydämme täyttämään paperihakemuksen ja lähettämään sen postitse jätelautakunnalle.\nKiinteistön jätemaksu voidaan kohtuullistaa kokonaan tai pitemmäksi määräajaksi, mikäli asuin- tai vapaa-ajan kiinteistö ei ole enää kuntonsa puolesta asuin- tai vapaa-ajan käyttöön soveltuva. Kiinteistön varustelutaso (esim. sähkön ja juoksevan veden puute) ei yksinään vaikuta siihen, kuinka asuinkelvottomuutta arvioidaan.\nToimita hakemuksesi liitteeksi todiste kiinteistön asuinkelvottomuudesta, kun haet kohtuullistamista kiinteistön asuinkelvottomuuden perusteella. Todisteeksi käyvät tarkat valokuvat kiinteistöstä (mieluusti rakennuksen ulko- ja sisäpuolelta), tai ulkopuolisen rakennusalan asiantuntijan lausunto (esim. kiinteistönvälittäjä tai rakennustarkastaja).\nKiinteistön haltijasta riippumaton syy\nAsuin- tai vapaa-ajan kiinteistön jätemaksu voidaan kohtuullistaa myös tietyksi määräajaksi silloin, jos kiinteistöä ei käytetä kiinteistön haltijasta riippumattomista syistä. Tällaisia hyväksyttäviä syitä ovat asukkaan pitkäaikainen sairaala- tai laitoshoito (esim. palvelukodissa asuminen), se, että kiinteistö on virallisesti myynnissä, kiinteistön rakentaminen/remontointi/peruskorjaus (toimita liitteeksi todiste: valokuvat/rakennuslupa) tai kesken oleva perinnönjako.\nKiinteistön omistajan nimi *\nKiinteistön omistajan katuosoite *\nKatuosoite kiinteistöön, jota hakemus koskee *\n--- Valitse ---37800 Akaa37830 Akaa37900 Akaa37910 Akaa37960 Akaa32440 Alastaro31370 Eerikkilän urheiluopisto27510 Eura30100 Forssa30300 Forssa30420 Forssa31830 Halkivaha39100 Hämeenkyrö31450 Häntälä29200 Harjavalta27450 Harola38490 Haukijärvi27600 Hinnerjoki31460 Hirsjärvi27650 Honkilahti27640 Honkilahti kk31730 Honkola32770 Huhtamo32700 Huittinen31640 Humppila14500 Iittala31600 Jokioinen31970 Kanteenmaa25340 Kanunki27500 Kauttua32920 Kauvatsa32910 Kauvatsa as31750 Kehro27400 Kiukainen31130 Koijärvi32250 Kojonkulma32260 Kojonperä32800 Kokemäki31500 Koski tl31850 Koskioinen27710 Köyliö27750 Köyliö27840 Köyliö27860 Köyliö21800 Kyrö27260 Lappi31620 Latovainio32520 Latva38600 Lavia31380 Letku31350 Liesjärvi32200 Loimaa32210 Loimaa27670 Mannila31110 Matku32300 Mellilä31140 Menonen37850 Metsäkansa32280 Metsäkorpi32270 Metsämaa31630 Minkiö31310 Mustiala32410 Niinijoki37140 Nokia31160 Nuutajärvi21560 Ollila31810 Oriniemi32500 Oripää31960 Orisuo01940 Palojoki27430 Panelia27420 Panelia as32810 Peipohja31520 Pitkäjärvi31340 Porras31900 Punkalaidun03850 Pusula31530 Pyöli26100 Rauma25380 Rekijoki14300 Renko14450 Rimmilä32620 Rutava31950 Sadonmaa27800 Säkylä27820 Säkylä27910 Säkylä27920 Säkylä32710 Sampu37180 Sarkola32730 Sastamala32740 Sastamala38100 Sastamala38120 Sastamala38130 Sastamala38140 Sastamala38200 Sastamala38210 Sastamala38220 Sastamala38250 Sastamala38270 Sastamala38280 Sastamala38300 Sastamala38360 Sastamala31170 Savijoki37200 Siuro31470 Somerniemi31400 Somero31230 Susikas32760 Suttila31300 Tammela32450 Tammiainen31490 Terttilä31250 Teuro27730 Tuiskula20100 Turku31860 Tursa31760 Urjala31700 Urjala as31720 Urjalankylä32610 Vampula31930 Vanttila31610 Vaulammi31650 Venäjänkangas37350 Vesilahti37380 Vesilahti32560 Virttaa27740 Voitoinen12950 Vojakkala14430 Vuohiniemi21900 Yläne32430 Ylhäinen31410 Ylöpirtti32100 Ypäjä32140 Ypäjä as\n--- Valitse ---Kiinteistö on vaurioitunut / ränsistynyt asuinkelvottomaksi (purkukuntoinen)Kiinteistöä ei käytetä omistajan / omistajien sairauden / hoitolaitoksessa asumisen vuoksiKiinteistö on peruskorjauksessa / rakenteilla ja kiinteistöllä on rakennuslupa tai liitteenä valokuvat remontin laajuudesta, eikä siellä korjauksen aikana asuta.Kiinteistö on myynnissä kiinteistönvälittäjällä, eikä sitä myynnin aikana käytetäVakituisessa asuinkäytössä olleen kiinteistön omistaja on kuollut lähiaikoina ja perinnönjako on kesken, eikä kiinteistöä käytetä.Muu, mikä?\nHaettaessa jätemaksun kohtuullistamista kiinteistön asuinkelvottomuuden perusteella tulee liitteenä olla asiantuntijan lausunto / kuva rakenteellisista vaurioista tai muu selvitys, josta kiinteistön asuinkelvottomuuden syy voidaan todeta *\nHakemusten arvioitu käsittelyaika on 1-4 kk riippuen hakemuksesta ja käsiteltävänä olevien hakemusten määrästä.\nSähköisen hakemuksen tiedot välitetään automaattisesti hakijan ilmoittamalle jätteenkuljetusyrittäjälle. Mikäli ette tahdo tietojen välittyvän automaattisesti, pyydämme teitä täyttämään paperihakemuksen ja lähettämään sen sähköpostitse. Hakemuksesta tulee ilmetä, ettei tietoa tahdota välittää jätteenkuljetusyrittäjälle.\nPaperinen hakemus jätemaksun kohtuullistamiseksi (PDF)


Peruskanavat ei näy? - tuki.dna.fi - DNA\nPeruskanavat ei näy?\nYksikään peruskanava ei näy kanavahakujen jälkeen. Olen tehnyt viimeisimmät päivitykset,sekä kirjautunut ulos niinkuin neuvottiin.Kaapelipiuha on uusi ja edellisessä digiboksissa kaikki kanavat näkyivät vielä pari päivää sitten.\nNäkyvätkö laitteella siis jotkin kanavat? Tuleeko mitään virheilmoitusta?\nKanavat 630-733 näkyvät.tai osa näkyy osa ei,mutta ne siis löytyivät haulla.hubi on uusi ja nyt siis asennusvaiheessa.ei tule virheilmoituksia.\nOnko jonkun muun operaattorin kaapeliliittymä kuin DNA:n:\nEttei olisi käynnyt kuten täällä? Onko siellä antenni vai kaapeli?\nTilasin Hubin kuukautta ennen muuttoa myyntipalvelusta. Myyntipalvelun mukaan uuden osoitteen saatavuus oli ok ja kaikki kivasti. Päivitettiin monia palveluita samalla ja uutta romua tuli laatikkokaupalla.\nNoh, ei täällä sitten peruskanavia näekkään sillä.\nNo niin se sitten varmaan on täälläkin.kaapelissa siis ollaan,mut ei muistikuvia kenen operaattorin.kiitos vastauksista!\nSampsa ja Kimmo, suosittelen ottamaan yhteyttä asiakaspalveluumme jonka kautta tilannetta voidaan selvittää tarkemmin ja samalla varmistaa tuo saatavuus kaapeliverkon osalta. Tarvittaessa myös tehdä muutoksia tilatuille palveluille.\nTäytyypi huomenna soitella.kiitos.\nEi hätää täällä ainakaan.\nPärjään kyllä ja tyytyväinen olen muuten Hubiin.\nMukavuusasia vain itselle eikä mitenkään varsinaisesti ongelma.\nKiitoksia silti Ilkka.


Hermon venyminen | Rakennustyöt\nVaurion syynä saattaa olla myös hermon tilapäinen puristuminen tai venyminen, kuten usein kyynärhermon vauriossa kyynärpäässä tai. Hermon oireilu johtuu muun muassa siitä, että sen hapensaanti vaikeutuu, kun hermotupen venyessä sen verenkierto heikkenee. Aluksi hermoon syntyy asentoihin liittyvää ohimenevää verenkiertohäi- riötä, jonka potilas kokee. Hermo ei veny ja jos se joutuu pitkäksi aikaa venytystilaan, se voi vaurioitua.\nEsimerkiksi issiasperäiseen takareisikipuun vastaaminen.\nHermosärky ja hermopinne ovat ikäviä vaivoja, mutta yleensä hermo -ongelmiin. Se voi venyä, puristua tai katketa olkavamman yhteydessä. Sitten takareiden venytys ja nilkan koukistus niin että hermoissa tuntuu pieni. Jo muutamassa viikossa hermot venyvät sen verran etteivät haittaa lihasten. Syynä saattaa myös olla hermon tilapäinen puristuminen tai venyminen, kuten usein.\nNeuraalikudoksen mobilisoinnissa tulisi ymmärtää keho kokonaisuutena:. Puristus ja paine rajoittavat hermon liukumista esimerkiksi jalkaa nostettaessa tai hiuksia harjatessa. Tämä saa aikaiseksi hermon venymisen mikä aiheuttaa. Nämä ovat tensio (eli venyminen ), liukuminen ja kompressio. Liikunnassa pitäsi varoa olkanivelen seudun liiallista venymistä, mikä voi vahingoittaa hermoja lisää, kun accessorius- hermon (lisähermo). Histopatologiset muutokset ( vaurioitunut hermon osa).\nHermot saattavat venyä jos esim. Texasilaistutkijat ovat kehittäneet menetelmän vaurioituneiden hermojen korjaamiseen. Tämä tukisi vamman syntymekanismia, eli nukkuessa tapahtunutta virheasentoa ja hermon venymistä. Mutta tutkiminen jatkuu ja tilanne on. Lihas rentoutuu ja venyy, minkä jälkeen siihen on entistä helpompi.\nLiian kova venytys huonontaa lihaksen ja hermojen verenkiertoa. Liikeradan loppupuolella liukuminen vähenee ja hermo rupea "kiristymään". Vaikka hermo sinänsä voi venyä 20% pituudestaan ennen. Kyse oli hermon venymisestä, ei sen kummemmasta.\nÄlä venytä kehoasi väkisin\nKäsivarsien lihakset pullistuivat ja suonet nousivat kohjuiksi. ISMAC -siviilijoukolle päivän vierailun Hermon vuorelle. Jossakin kohtaa Daven filippiiniläinen vaimo Veny innostui niin kovasti. Ilmeisesti jotain hermoja menee katki kun tehdään avoleikkaus? Tuolloin fyssari konsultoi ortopedia,joka kertoi,että hermot venyneet ja käski.\nJo 10 % venyminen aiheuttaa hermossa rakenteellisia muutoksia. Usein hermojuuren aukon ahtauma tai erilaiset pinnetilat, esimerkiksi. Olkaseudun hermovamma voi ol- la useamman hermon vamma, kuten olkahermopunoksen vaurio, tai pai- kantua vain yhteen hermoon. Hermokudos mukautuu kehomme liikkeisiin liukumalla ja venymällä. Kehomme erilaisten epätasapainotilojen johdosta hermoon saattaa kohdistua ylimääräistä.\nLihakset venyvät helposti, ja sen vuoksi mahalaukku pystyy laajenemaan hyvin. Lihaksen venyessä lihaskäämi lähettää tyypin Ⅰa sensorisilla neuroneilla impulsseja. Tyypin Ⅰa sensoristen hermojen haarat välittävät signaalin lisäksi. Muutenhan se venyisi ja kupruilisi voimakkaasti selkärangan taipuessa. Samoin hermot voivat kulkea vapaasti nikamien välistä asennon muuttuessa, jotta.\nVälivuosi opiskelusta venyy kahdeksi, mitä nyt? Heidin hermo pitää ja hän hakee uudelleen. Ilman opiskelupaikkaa jääneen ei kannata jäädä. Tämä saavutus on osa Baon ryhmän pyrkimystä jäljitellä miten iho voi venyä, korjata itsensä ja ennen kaikkea toimia älykkäästi aistinvaraisena.


Oman elämänsä sankari: toukokuuta 2017\nOlen lukenut tässä aika paljon viime aikoina taas bändielämäkertoja sun muita aina Mike Tysonista Eppu Normaaliin ja aloin tässä kelaamaan, että perkele minäkin haluan oman elämäkerran. Teen sen Cisse Häkkisen kirjan tyyliin, eli kirjoitan vain anekdootteja elämästä aikajanalle niin sanotusti. Tavallaan päiväkirjamerkintöjä, eli nykyteineille sanottuna Insta-päivityksii ja Face-statuksii. Snapchattaileen en tässä ala, koska en ole aikeissa poistaa tekstiäni missään vaiheessa.\nTämä ei tule varmaan koskaan valmiiksi, koska muisti on mitä on ja asioita muistaa aina silloin tällöin sattumalta. En myöskään jaksa istua tässä jo valmiiksi paskan alaselän kanssa kirjaamassa tuntikaudella joutavanpäiväistä paskaa ylös internetiin, joten päivitän tätä aina silloin tällöin kun on tarvetta. Aloitan päivästä nolla ja sitä mukaa silleen suurinpiirtein vuosiluvuttain laitan asioita ylös. Tästä tulee historian paras elämäkerta ja minulla on jo sopimusluonnokset tietokoneella tulostettavana Like:n, Sammakon ja Johnny Knigan kustantajia varten. Muut ei kiinnosta, koska ovat jotain tehdaspatruunoiden paskalafkoja, että up yours vaan heh heh oikeasti Otava, Tammi, Gummerus ja mitkälie muutkin saa ottaa yhteyttä! Olen avoin kaikelle!\nTästä se lähtee. Haluan aloittaa elämäkertani sanalla "Elikkäs".\n- Synnyin, en muista mitään (pitäs varmaan jotain valokuvia katsella, niin vois edes keksiä jotain nähin ekoihin vuosiin. Kauko Röyhkäkin sanoi, että parempi hieman väritetty tarina joka on hyvä kuin tositarina joka on paska. Tai jotain sinne päin). Sen tiedän, että napanuora oli kaulan ympärillä ja sen takia varmaan elämä on ihan helvettiä vielä tänäkin päivänä tai en tiiä. Bluesit päällä jo pienestä heh heh sanaleikki ai että.\nTiedän myös sen, että ainakin joissain kuvissa itselläni on mukava irokeesin tapainen kampaus. Ihmekään, että punk muodostui lempimusaksi!\n(oiskohan fiksua niputtaa näitä silleen tietyin väliajoin? Eli esim: 1990-1993 = en muista mitään. Vois olla kätevämpää, koska mistä hitosta muistan tarkasti tapahtuko joku asia vitosluokalla vai kutosluokalla? En tiedä. Jatkan nyt vielä hetken vuosi kerrallaan ja pohdin sitten sisältöä tarkemmin.)\n- Saatan muistaa jotain kun vähän pinnistelen joskus, no can do. Ehkä tähän tulee joskus päivitys\n- Laitetaan tähän 95 vuoteen Suomen lätkäjoukkueen kunniaksi seuraavanlainen tarina tarhasta. Pelattiin futista tarhan pihalla ja eräs poika nimeltä Eero (ei sentään Päivi!), pamautti Super-Telellä tarhan oven lasin paskaksi. Ei se nyt ihan paskaksi mennyt, mutta semmosia säröjä tuli. Kunnon urbaanin legendan ainekset, mutta näin pääsi käymään. Ehkä. Kaikki propsit ja rispektit silti Eerolle, koska ihan helvetin kova saavutus. Eternal hails!\n- Kerran tarhassa työnsin semmoisen puuhelmen nenääni. Puuhelmi meni niin syvälle, että se piti käydä terveyskeskuksessa poistattamassa. Olin jo mennyt niille pakollisille "päiväunille" se helmi nenässä, kun en kehdannut sanoa kenellekään mitään. Muut sai sitten lopulta nukkua päiväunet, mutta itse jouduin operaatioon. Lääkäri otti jollain pinsetintapaisilla sen pois ja sanoi, että elä työnnä jatkossa enää tänne mitään. Olen työntänyt jatkossakin, mutta olen onneksi saanut pois kaiken myöskin.\n- Menin kouluun. Muistan sen, että mulla oli ihan sootanan makee Power Rangers t-paita + shortsi -asuste yllä ja kyllä kelpas ala-asteella mennä äidin saattelemana. Muuten sitten jännitti ja pelotti ihan perkeleesti koko homma. Nykyäänkin jännittää ja pelottaa kaikki ihan perkeleesti, joten ei muutosta mihinkään suuntaan siltä osin.\n- Tässä ihan ensimmäisen luokan alussa tapahtui myös sellainen insidentti, että en uskaltanut luokassa viitata ja kertoa, että nyt on perkeleenmoinen pissahätä. Kusin sitten letkeesti housuun ja sitten opettaja totesi, että pitäskö mennä vessaan. En muista sen kummemmin asian erittelyä, mutta sihien kusin ja sille en mitään voinut. Jatkossa en kussut housuun enää koulussa. Silti kyllä harrastin välillä sairasta pidättämistä. Opin vasta lukiossa käymään esim. kusella ennen kotiin pyöräilemistä, jos oli kova hätä. Se on perkeleenmoista hippaleikkiä polkea kusihädän kanssa kotiin ja sitten kaivaa farkun taskusta avainta/avainketjua ja se jää kiinni johonkin ja sitten hirveä tavaroiden ja vaatteiden heittely matkalla eteisen käytävälle ja ainahan sitä vähän kusee tällaisessa tilanteessa housuun, ennen kuin pääsee lopullisen helpotuksen äärelle. Usein vetäsin kyllä etupihan "metsään" setit, koska ei vaan enää nuppi kestänyt sitä avainräpläämistä.\n- Laitoin nyt tämän tarinan 1997 vuoteen, koska ei voi olla varma tapahtuiko tämä luokalla 1, 2 vai 3. Ala-asteen alkupuolella kuitenkin. Pelattiin Aliasta ja jengissä olin minä, pari muuta ja tarinan päähahmo Henkka. Henkka selitti Aliaksen stailiin suklaapatukasta. Vihjeitä sateli ja lopulta sieltä tuli leiskautus "vähän niin kuin paska". No en muista tiesikö kukaan, mutta aivan helvetin kova vihje. Onhan niissä väri ja periaattessa muotokin aika samanlainen. Ois pitänyt arvata\nSamassa pelissä Henkka heitti ilmoille myös legendaarisen "VOI VITTU, RAUDAT UNOHTU" -lainin ja lähti juoksemaan kohti hammaslääkäriä, joka toimi koulun yhteydessä. Sinne siis piti viedä aina semmoset kitalakiraudat ennen syömistä johonkin vesimukiin ja kaappiin, ja noutaa sitten ruokailun jälkeen takaisin. Itsellänikin oli kyseiset raudat, ja kerran en jaksanut niitä viedä kaappiin. Söin pinaattikeittoa ja sen jälkeen raudat olikin ihan paskassa ja suu haisi kuolemalle loppu päivän. Mutta kuitenkin tuo raudat unohtu -leiskautus on ihan klassikko, ja suosittelen kaikille jos unohtui vaikkapa avaimet kotiin kylille lähdettäessä.\n- Raudoista tulikin mieleen, että ala-asteella itselläni oli kaikki mahdolliset raudat paitsi ne jenkkiteinileffojen demonisoimat raudat. Silti hampaat on vinommat kuin keskivertobritillä. Kiitos näistäkin kokemuksista. Ei siinä muuta, mutta ne kitalakiraudat oli ihan anaalista käytettävyydeltään ja hajukokemuksiltaan. Niiden rautamuottien ottaminen oli myös yhtähelvettiä kun oli se semtex-möykky suussa ja sitä paskaa valu nieluun ja sitten kun ne otettiin pois tuntu siltä, että lähtee leukaluutkin mukana. Semmoset raudat oli tosin kivat, mitkä meni tuolla hampaiden takana. Semmonen ohut rautalanka. Ei niistä mitään hyötyä ollut, mutta eivätpä haitanneet myöskään normaalia elämää.\n- Olin ala-asteella tässä noin viidennellä luokalla, sovittakoon niin. Silloin oli muotia nää helkutin MicMac -farkut ja vaatteet (elikkäs siis mikmäkit elikkäs siis mismäsit elikkäs tiedätte kyllä) ja niitä ostettiin EUROPE_HOUSESTA. Long live EUROPE HOUSE! Paras krääsäkauppa ever vaikkei oikeasti edes ollut. Mut ufolook ja kaikki oli komeata. Koskikeskuksessa oli myös se MicMac -kauppa, mikä oli kova sana. Siinä heti melkein sen yläpuolella tai siinä hollilla oli myös joku street clothing -kauppa, josta ostin Southpolen punaisen lippiksen, koska Fred Durstilla oli punainen New York Yankees -lippis. Ei ollut samanlaista, joten Southpoleen oli tyytyminen. No mutta sitten kun on nää vitun puuhelmet kaulassa ja lippikset väärinpäin ja 3XXL vaatteet XS ihmisellä niin sehän näytti ihan urpolta. Ja nyt itse tarinan kliimaksiin: menin välitunnilla aina joskus yhden kaverin kanssa mieluummin tyttöjen hyppynaruleikkeihin mukaan kuin futista potkimaan. Yhdellä näistä kerroista sitten siinä hypin ihan tavallisesti ja onnessani, mutta jumalauta lökäpöksyni valahtivat nilkkoihin. Sen siitä saa kun niitä roikottaa jossain puolessa reidessä. No mutta se oli ihan hauska tapaus ja siitä selvittiin ilman turhia emotionaalisia arpia, mutta tässä taas hyvä esimerkki siitä, että milleniumin muoti oli ihan perseestä.\nLähettänyt SPR klo 12.03.00 Ei kommentteja:\nTunnisteet: 50 shades of grey, aikuisuus, elämäkerta, eppu normaali, Gummerus, haluan rahaa, Johnny Kniga, kakka, kuolema, kustantaja, lapsuus, LIKE, mauno koivisto, mike tyson, nuoruus, Otava, rip, Sammakko, Tammi, vanhuus\nLähettänyt SPR klo 13.32.00 Ei kommentteja:\nOlen tässä harrastanut muutaman vuoden lintubongailua. Upea harrastus ja suosittelen kaikille. Sitä voi tehdä missä vaan ja yllätyksiä voi löytyä ihan kotioveltakin. Mitään suuria harvinaisuuksia en ole bongannut, mutta yhden mysteerisen kotkan löysin kuitenkin jo ensimmäisen kerran niin sanotun vuonna 2013. Ristin kotkan silloin "bittikotkaksi", koska sen verran epäilyttävä oli sen ilmestymispaikka. Harmikseni tuo jäi ainokasi kohtaamiseksi bittikotkan kanssa. Nyt kuitenkin eräs Facebook-kaverini oli sen löytänyt. Neljän vuoden odotus on ohi ja ihme on tapahtunut. Bittikotka oli päätynyt jostain Espanjan tai minkälie vuoristoista Venäjälle! Tässä raakaa todistusaineistoa tapahtumasta:\nEnsimmäinen havainto vuodelta 2013 (kohdassa 0:50 tarkalleen ottaen, myös myöhemminkin havaittavissa):\nSiinä se lentää. On se komea! Nyt se on tosiaan huhtikuussa tavattu Venäjällä. Tässä todistusaineistoa uudesta havainnosta:\nHeti alussa näkyy!\nHartain toiveeni on, että tämä poloinen kotka pääsisi joskus tuosta oman elämänsä Matrixista takaisin oikeaan maailmaan. Sitä odotellessa, toivottavasti sen joku vielä jossain näkee! Voimia kotkalle tulevaisuuteen!\nLähettänyt SPR klo 22.37.00 Ei kommentteja:\nTunnisteet: bitti, cgi, grafiikkamestarit, jetpack, kotka, matrix, mummo, pixelitaide, riku rinne, upea, venäjä


SDP:n Gustafsson: Kokoomus on rikkonut sivistyspolitiikan kehittämisilmapiirin | Sosialidemokraatit\nAjankohtaista 24.01.2015 08:26\nSDP:n kansanedustaja, entinen opetusministeri Jukka Gustafsson näkee, että kokoomuksen oppositiomainen toiminta on rikkonut sivistyspolitiikan kehittämisilmapiirin erityisesti tämän vaalikauden loppusuoralla.\n– Esimerkiksi kun SDP:n tekemälle oppisopimuskoulutuksen kehittämistyölle yrittäjät ja elinkeinoelämä taputtivat käsiään, oli kokoomus mustasukkainen. Samoja sävyjä on ollut havaittavissa mm. myös varhaiskasvatuslain tiimoilta. – Koulutusasioissa kokoomus käyttäytyy ikään kuin ei olisi ollut mukana tekemässä näitä päätöksiä, Gustafsson sanoo.\nGustafsson muistuttaa, ettei säästöistä voi osoittaa syyttävällä sormella vain SDP:tä. – Vain osa tehdyistä leikkauksista sovittiin hallitusohjelmaneuvotteluissa. Sen päälle on tullut vielä lisäsäästöjä, joista vastuun kantaa yhtä lailla Kokoomus ja muut hallituskumppanit, Gustafsson sanoo.\nViime aikoina tehdyillä toisen asteen koulutusmäärärahaleikkauksilla haetaan kevyempää hallintoa. – Mielestäni säästöjen suuruusluokka on kohtuuton eikä lisää voida opetuksen ja sivistyksen sektorilta enää ottaa. Sivistyspuolueena sosialidemokraatit vaativat, että säästöjen vaikutuksia seurataan tarkasti ja ryhdytään myös tarvittaessa korjaavien toimenpiteisiin, Gustafsson sanoo.\nLisätiedot, SDP:n kansanedustaja Jukka Gustafsson, p. 050 511 3038.


HAAVEENA HÄÄBLOGATA? - Vinkit hääbloggaajille | Meidän Häät\nHääbloggaukseen, kuten mihin tahansa somekirjoitteluun pätee monia suosituksia sekä sääntöjä, joita on hyvä noudattaa. Lisäksi on lista asioita, mitä on suositeltavaa pohtia etukäteen ennen kuin on kirjoittanut itsestään riviäkään. Avaan tässä kirjoituksessa omakohtaisia kokemuksia ja havaintojani reilu 1,5 vuoden ajalta. Herkimmille varoituksen sana, tarkoitukseni ei ole arvostella tai loukata ketään. Mielestäni on kuitenkin tärkeää avata tiettyjä faktoja, joita ei välttämättä tule huomanneeksi tai osaa edes ajatella.\nLuo oma tyylisi, älä kopio muilta ja sitoudu\nErottuakseen muista hääbloggareista, on tärkeää uskaltaa omaksua oma tyyli blogata, se mikä tyylin määrittelee voi vaihdella. Persoonallisen tyylin voi luoda esimerkiksi kirjoitustavalla ja kuvilla, mutta tarpeeksi erilaista ja mielenkiintoa herättävää voi itsessään olla jo tulevien häiden teema, paikka, tapa juhlia tai pariskunnan tarina.\nJos mietin omaa blogiani niin omasta mielestäni siitä on tehnyt omanlaisensa kansainvälisyys, realistisuus sekä hieman erilaiset DIY jutut ja ideat esim. Monogrammi tai donitseista koottu rento hääkakkumme. Moni on myös lopettanut bloggaamisen hääjuhlaan; minä valitsin toisin, koska olisin itse halunnut lukea kokemuksia enemmän myös jo juhlituista häistä.\nBlogissa käsiteltävien aiheiden suhteen kannattaa olla luova ja miettiä hieman boxin ulkopuolelta. Yleisesti suosittuja teemoja ovat ainakin; vihkisormus, hääpuku, ja hääpuvun sovitus. Näihinkin aiheisiin voi miettiä jonkin mielenkiintoisen ja kenties uuden kulman kerrottavaksi. Ajattele aina lukijaa. Tarinaasi lukee samassa elämäntilanteessa oleva, häistä haaveileva, ystävä, tuttu, ammattilainen, palveluntuottaja tai muuten vain utelias. Sen sijaan, että lukee kymmeniä samanlaisia postauksia, on huomattavasti kiinnostavampaa, jos kirjoittaja on uskaltanut antaa jotain itsestään, löytänyt uutta sanottavaa, erilaisen näkökulman tai kertonut hauskalla tavalla kokemuksistaan ja ajatuksistaan. Sama pätee myös kaikkiin messutapahtumiin, joista jokainen kertoo vain hieman eri sanoin oman versionsa kattauksista ja nähdyistä asioista. Omaperäinen tarkastelukulma voi liittyä esimerkiksi morsiamen vartalon muotoihin tai puvun etsintään, pukujen materiaaleihin, sovituksiin, teettämiseen tai mihin vain. Vain luovuus ja mielikuvitus on rajana näkökulman valinnassa.\nItselläni oli hääpukujen suhteen näkökulmana kansainvälinen vertailu. Kerroin liikkeisiin, palveluun sekä sovittelemiini pukuihin liittyvistä kokemuksista sekä havainnoistani vertaillen kolmea eri maata. Postauksen voit lukea täältä.\nUsein huomaa bloggaajien ottavan vaikutteita muista blogeista tai bloggaajilta. Tällaisessa ei sinänsä ole mitään väärää, mutta on kuitenkin hyvien tapojen ja nettietiketin mukaista kysyä asiasta riippuen ”lupaa” tai kirjoittaa asiasta omanlaisensa versio ja linkata kirjoituksessa alkuperäisen kirjoittajan blogiin. Tämä ei ole koskaan itseltä pois, päinvastoin ja lähteiden käyttö kuuluu asialliseen sisällöntuottamiseen. Toisinaan voi myös yhdistää voimia muiden bloggaajien kanssa ja kehitellä vaikka tietystä aiheesta haastesarjan, josta jokainen kirjoittaa oman näkemyksensä.\nHääblogin aiheita kannattaa miettiä hieman syvällisemmin, näin voi löytää teemoja, joista ei ole ennen juurikaan kirjoitettu\nItse sain ideoita ja näkökulmia erilaisista artikkeleista jopa aiheista, jotka eivät liittyneet häihin. Ideasta syttyneitä ajatuksia pystyin kuitenkin soveltamaan hääblogini kirjoituksiin. Tein ideoista muistiinpanoja sitä mukaan, kun niitä sain. Kirjoitin myös aiheista valmiita luonnoksia varastoon aina, kun innostus iski, sillä on ihan normaalia, ettei tekstiä aina synny silloin kun pitäisi. Tällaisissa tilanteissa pystyin hyödyntämään jotain jo kirjoittamaani luonnosta ja julkaisemaan postauksia, vaikka en olisikaan kirjoittanut mitään uutta jopa viikkoon. Bloggaamisen alkaessa on tyypillistä kirjoittaa intoa piukassa, mutta aika nopeasti saattaa innostus lopahtaa tai tuntuu ettei aika riitä hääjärjestelyjen ohella kirjoitus- ja julkaisuprosessiin.\nLukijoita kiinnostaa ensisijaisesti kaikki, mitä vain annat itsestäsi, mutta on tärkeätä pohtia ennen blogin aloittamista, mihin vetää rajan. Mitä kaikkea haluat jakaa itsestäsi tai häistäsi ja mitä taas haluat pitää itselläsi? Kuten tunnettua, kerran julkaistua ei saa välttämättä enää ikinä poistettua Internetistä. Lisäksi on huomioitava, että mahdolliset sukulaiset saattavat tutustua ennakkoon juhlien yksityiskohtiin. Haluatko jättää jotain yllätykseksi vai haluatko paljastaa kakkumaut, vihkisormukset, ohjelman, kukkavalinnat ynnä muut myös mahdollisille häävieraille jo ennen häitä? Yksityisyyttä pohtiessa on hyvä keskustella sulhasen kanssa, haluaako hän esiintyä blogissa koko nimellä tai näkyä kuvissa ollenkaan? Oli kirjoituksen aihe mikä tahansa, on toisinaan hyvä laskea kymmeneen ja miettiä miten aiheita lähestyy tai mihin sävyyn kirjoittaa, jotta ei loukkaa ketään tai anna vahingossa väärää kuvaa.\nItse olen yrittänyt tuoda mielipiteeni esiin aidosti, mutta samaan aikaan mahdollisimman neutraalisti. Olen voinut olla jotakin tiettyä mieltä, mutta olen valinnut näkökulman niin, että se on herättänyt kenties lukijoissa ajattelemisen aihetta, tuomitsematta kuitenkaan kenenkään muun valintoja tai mielipidettä.\nÄlä ryhdy bloggaajaksi hetken huumassa\nMieti rauhassa, oletko todella valmis sitoutumaan bloggaamiseen. Jos päätät blogata, päätä samalla, kuinka monta tuntia viikosta olet valmis panostamaan sisällöntuottamiseen ja kuinka usein haluat tehdä postauksia. Näiden päätösten avulla on helpompi kartoittaa, onko blogin kirjoittamiseen sittenkään aikaa ja riittävästi innostusta. Kukaan ei jaksa lukea tai seurata, jos kirjoitat blogia kerran kahdessa kuukaudessa tai harvemmin. Siten et saa myöskään lukijoita kiinnittymään blogisi seuraajiksi.\nItse tavoittelin kahden postauksen viikkotahtia ja tiedostin, että edessä olisi melkoinen urakka. En silti osannut ajatella, kuinka paljon julkaisuprosessi oikeasti vie aikaa, vaikkakin on kaiken sen arvoista. Olen saattanut käyttää yhteen postaukseen monta tuntia, sillä olen halunnut tuottaa laadukasta sisältöä.\nOn enemmän sääntö kuin poikkeus, että mitä vain Internetistä voi käyttää omassa hääblogissa, etenkin netistä lainattuja kuvia. Julkaisuun liittyen on olemassa kuitenkin tekijänoikeuksiin ja lainsäädäntöön liittyviä rajoitteita, vaikka kuva tai asia olisi jo kerran aiemminkin julkaistu verkossa. Kuvia ei siis voi vain ”lainata” netistä.\nItse tein päätöksen, että tuotan kuvamateriaalin tekijänoikeuksista johtuen itse. Oman blogini kaikki kuvat ovat kaikki itseotettuja, ellen ole toisin maininnut. Poikkeuksena hääkuvat, joiden käyttöoikeuksiin kysyin kirjallisesti (sähköpostilla) luvan valokuvaajaltamme. Kaikki eivät kuitenkaan ole kuvaamiseen hurahtaneita, joten tässä sekä täällä yleisiä ohjeita kuvien käyttämiseen blogissa.\nJos kirjoitat aiheesta X ja kerrot siitä vain muutamalla lauseella tai kappaleella se voi jättää lukijan vain hämmentyneeksi, sillä liian lyhyestä tekstistä ei välttämättä pääse kiinni kirjoittajan sielunmaailmaan. En tarkoita kuitenkaan sitä, että pitäisi kirjoittaa tolkuttomia romaaneja, mutta on suotavaa käsitellä valittua aihetta hieman pintaraapaisua syvemmin. Usein lukijaa kiinnostaa, miksi juuri näin tai miten kyseiseen valintaan on päädytty. Mieti, mitä lukija saa kirjoituksestasi itselleen? Voit taustoittaa lähtökohtia, kertoa prosessista, siitä mitä tekisit toisin tai mitä pitäisi huomioida. Väillä on hyvä miettiä, millaista tietoa itse etsit, miten kertoisit jostakin asiasta työkaverille tai ystävälle. Käytännön vinkit eri aiheista kiinnostavat myös lukijoita. Mitä enemmän kerrot ajatuksistasi, arjestasi ja elinympäristöstäsi sen aidompaa sekä mielenkiintoisempaa sisältöä saat luotua.\nKun teksti on valmis, tarkista, tarkista ja tarkista. On paljon miellyttävämpää lukea tekstiä, joka on sujuvaa ja jossa pilkut sekä pisteet ovat paikoillaan. Oikeinkirjoitukseen ja lauserakenteisiin kannattaa uhrata oma aikansa. Hyvä keino tekstin ja sen sävyn tarkistamiseen, on käyttää vaikka sulhasta esilukijana mahdollisten virheiden korjaamiseksi.\nOma blogini on ollut uudellen oppimisprosessi suomen kielen kirjoittamiseen, lauserakenteisiin, välimerkkien, yhdyssanojen- ja viivojen käyttöön. En varmasti koskaan opi tuottamaan virheetöntä tekstiä, mutta huomaan kehittyneeni keskittymällä kirjoittamiseen. Olen pyytänyt lähes poikkeuksetta tekstistäni palautetta lähipiiristäni ennen julkaisua. Kirjoitustaito kun kehittyy vain kirjoittamalla ja korjaamalla. Itselleni kirjoittaminen tarjoaa myös keinon ylläpitää suomen kielen taitoa. Se, että viestii somessa tai sähköpostilla on tapa vaihtaa kuulumisia, kertoa hetkestä, se ei juuri kehitä itseilmaisua eikä kirjoitustaitoa saati ylläpidä oikeinkirjoitusta. Tämän olen oppinut niin sanotusti kantapään kautta.\nHäiden järjestely on ihanaa ja ikimuistoista aikaa, mutta jokaisella meistä on elämässä muutakin kuin vain häät\nKaiken ei tarvitse, eikä pidäkään olla täydellistä. Elämä harvoin on ihan täydellistä, miten ihmeessä järjestelyistä ja juhlastakaan sellaista saisi. Usein hääblogeissa kerrotaan, kuinka kaikki on niin ihanaa, vaaleanpunaista hattaraa ja ollaan siirappisen herttaisella tavalla innoissaan, milloin mistäkin. Toki jokainen on omista häistään innoissaan mutta jälleen kerran, mitä aidommin ja rehellisemmin kirjoitat kaikista monimuotoisista vaiheista, sitä antoisampaa se on lukijoillesi. Näin et tule antaneeksi vääriä mielikuvia ja toisaalta sen, jolla on jotakin tai kenties kaikki mennyt pieleen on helpompi samaistua kohtalotoveriksesi.\nHuomasin itsekin ajattelevani häitä monesti päivässä ja jopa ruokakaupassakin jokin asia saattoi muistuttaa tulevista häistä. Tämä on ehkä jollain tavalla normaalia ja sellaisia vaiheita ehkä jokaiselle meistä tulee ajoittain, mutta se ei suinkaan ole hääsuunnittelun koko elämän kaari. Tässä kohdin on ihan pakko kertoa eräässä hääpukuliikkeessä kuulemani juttu morsiamesta, joka tavoitteli niin täydellisiä häitä, että jätti alkoholiin menevän isänsäkin kutsumatta. Näin siksi, ettei mikään vain pilaisi häitä. Hänellä meni sitten riisin jyvä kirkon portailla korvaan ja osa juhla-ajasta kului terveyskeskuksessa.\nKaupalliset yhteistyöt, ovat pikkuhiljaa tulleet osaksi myös hääblogeja\nYhteistyömahdollisuudet imartelevat, mutta kannattaa miettiä tarkkaan, onko tarjottu asia sinun/teidän juttunne. Jotkut yritykset saattavat myös lähestyä jopa röyhkeästi ja pyytää ilmaiseksi mainostamaan heitä tai tuotteita. Blogin kirjottaminen on kuitenkin aikaa vievää etenkin, jos sen tekee laadukkaasti. Vaikka ajattelisi kirjoittaa blogia vain harrastuksena tai hääjärjestelyiden dokumentoimiseksi, blogin tekeminen vie aikaa ja vaivaa siinä, missä ammattibloggaajaltakin. Firmojen ei ole siis kovin korrektia olettaa ilmaista näkyvyyttä kenenkään blogista etenkään, jos ehdotus tulee firman puolesta.\nItse skippasin muutaman ehdotuksen, ihan vain sen takia, että ne eivät istuneet meidän häihimme, tyyliin tai periaatteisiin. Yrityksen tunnettuudesta riippumatta, sain myös muutaman tökerön ehdotuksen, jotka menivät kutakuinkin näin: ”Voisitko muuttaa ja lisätä vanhaan postaukseesi firmamme tiedot.” Minusta tämä oli hieman erikoista ja jopa loukkaavaa. En mistään hinnasta muuttaisi vanhoja postauksiani, enkä ainakaan sen takia, että lisäisin jonkun yrityksen yhteystiedot. Eräässä tilanteessa esitin kiitokset blogiani kohtaan osoitetusta kiinnostuksesta ja ehdotin, että voisin vanhan postauksen muuttamisen sijaan tehdä ihan uuden postauksen yhteistyön merkeissä. Sillä kyseinen firma oli tarkoitus ottaa muutenkin meillä kiikariin. En kuitenkaan koskaan saanut heiltä vastauspostia. Epäammattimaisuuden takia päätimme vaihtaa toiseen, vastaavaan palvelun tarjoajaan, sillä tuonkaltaista yritystä emme halunneet tukea taloudellisesti.\nVINKKI: Voit myös itse ehdottaa yhteistyömahdollisuutta sellaiselle palveluntuottajalle, jonka joka tapauksessa haluaisitte valita häihinne.\nHääyhteisöt ja tapahtumat\nHääbloggareita on tullut tavaksi kutsua erilaisiin tapahtumiin ja mikä sen mukavampaa kuin saada mahdollisuus kokea jotain ainutkertaista ja tavata samalla vastaavassa elämäntilanteessa olevia bloggareita. Tarkemmin ajateltuna ja pienellä laskutoimituksella noin 10 blogia voi tavoittaa helposti yli 20 000 lukijaa ja näistä lukijoista monet ovat tulevia morsiamia itsekin eli juuri oikeaa kohderyhmää esimerkiksi häätapahtumaan. Niinpä on hyvä pitää mielessä, miksi hääbloggaajia valjastetaan ilmaiseksi tapahtumanäkyvyyden, huomioarvon ja markkinoinnin edistämiseen. Blogikilpailut ovat osa samaa ilmiötä. Samalla kun blogit ja niiden tekijät saavat näkyvyyttä ja kunniaa, järjestäjä ja yhteistyökumppanit saattavat tehdä kaikkensa saadakseen osansa, toisinaan jopa uutiskynnyksen ylittävästä huomioarvosta. Tämä on yksi vaikuttajamarkkinoinnin keinoista, eikä se sinällään ole keneltäkään pois, kunhan bloggaajana tunnistat häiden ympärillä toimivan ja voimakkaasti kasvavan ”teollisuuden alan” ja tälläisten toimijoiden keskinäisen kilpailun. Kaikki ei välttämättä ole sitä, miltä sen päälle päin annetaan vaikuttaa.\nHarkitse, mihin kaikkeen haluat bloggaajana lähteä mukaan. Tarjouksista ja kilpailuista hurmaantuu helposti, siksi itseään on hyvä muistuttaa välillä arkitodellisuudesta, jottei lopputulema ole se, että et tiedä kenen häissä lopulta olet ja millainen tahtovaimo sinusta on huomaamattasi tullut. Oletko se ihminen, vielä, johon sulhasesi aikanaan rakastui? Yhteistyö muodossa tai toisessa on aina kahden kauppa, joten hoida se, mihin lähdet mukaan hyvin ja kunnioita yrityksiä, yhteistyötahoja sekä omia periaatteitasi.\nTässä ajatuksiani ja havaintojani puolentoistavuoden hääbloggaamisesta, muiden hääblogien lukemisesta ja erilaisista hääblogien ympärille syntyneistä ilmiöistä. Bloggaajana olen itsekin vielä melko ”newbie”, joten odotan innolla uusia havaintoja ja ilmiöitä.\nJos jokin kirjoituksessani jäi askarruttamaan tai herätti kysymyksiä, niin jätä ihmeessä kommenttia. 🙂\n♥ Tanssitunteja yksityisesti ja romanttinen häätanssi\n♥ 3 x Rentojen häiden resepti\nHAAVEENA HÄÄBLOGATA? – Vinkit hääbloggaajille was last modified: heinäkuu 25th, 2019 by Anniina


Taidematka Tallinnaan 20.-21.10.2018 - Johanna Wahlbeck Oy\nTaidematka Tallinnaan 20.-21.10.2018!\nTaidematka Tallinnaan järjestetään syksyn piristykseksi lokakuun lopussa, viikonloppuna 20.-21.10. Vietä lauantai ja sunnuntai taiteentäyteisessä Tallinnassa kanssani! Tutustumme nykytaidemuseoihin ja parhaisiin suositeltuihin gallerioihin.\nMatka toteutuu! Joitain paikkoja vielä, varaa 12.9. mennessä\nTaidematka Tallinnaan matkaohjelma\nLaivamatka Helsingistä Tallinnaan Mega Star klo 10.30-12.30\nPerille saavuttuamme jatkamme omalla bussilla kohti KUMU:n taidemuseota, jossa opastettu kierros.\nPuistonäkymä KUMUn vieressä\nTaidemuseo esittelee virolaista taidetta 1700–2000-luvuilta ja myös rakennus itsessään on taideteos. Suomalaisen Pekka Vapaavuoren suunnittelema museo avattiin vuonna 2006 lähes kymmenvuotisen suunnittelu- ja rakennusvaihteen päätteeksi. Lopputulos oli upea modernin rakennustaiteen mestariteos. Kaaret ja terävät kulmat korostavat kupari- ja kalkkiliuskerakenteita, jotka on upotettu suoraan kalkkiliuskerinteen sisään. Kumun perusnäyttelyssä on esillä sekä klassista että nykytaidetta ja kaikkea siltä väliltä. Teokset ovat jaoteltu ajallisesti: virolainen taide ennen toista maailmansotaa, neuvostoajan taide sekä nykytaide.\nVierailumme aikana museossa on perusnäyttelyn lisäksi esillä esimerkiksi symbolismia Baltian maiden taiteessa esittelevä näyttely.\nYhteinen lounas KUMU:ssa.\nTutustumme vielä Temnikova & Kasela -galleriaan, jonka jälkeen majoittuminen L`Ermi-tage-hotelliin.\nAamiaisen jälkeen uloskirjautuminen hotellista, matkatavarat jätämme hotelliin säilytykseen. Lähdemme opastuksellani galleriakierrokselle Tallinnan keskustaan. Suunnitelmissa on käydä mm. seuraavissa (ja suunnitelmia voidaan tarvittaessa muuttaa), ja niin monessa muussa kuin haluatte klo 11-14:\nTallinnan taidehalli ja sen galleriat\nVoit olla mukana koko kierroksen, tai osan aikaa ja käydä tässä kohtaa myös helposti omilla asioillasi Tallinnassa.\nBussi noutaa ryhmän myöhemmin hotellista noin klo 16 ja ennen satamaan menoa käymme EKKM-museossa (nykytaiteen museo). Kuljetus satamaan, josta laivamatka Helsinkiin klo 19.30-21.30.\n20.10. Tallink Mega Star Helsinki-Tallinna klo 10.30-12.30\n21.10. Tallink Mega Star Tallinna-Helsinki klo 19.30-21.30\nL’Ermitage Hotel ****\nToompuiestee 19, 10137 Tallinn, Puh: +372 6 996 400\nHotelli sijaitsee vihreässä ympäristössä aivan Tallinnan vanhan kaupungin tuntumassa.\nHotelli on tunnettu modernista arkkitehtuuristaan ja yksityiskohtaisesta, nykyaikaisesta sisustuksestaan.\nHotellissa on ravintola, aulabaari, sauna ja poreallas. Kaikissa huoneissa on perusmukavuuksien lisäksi minibaari, tallelokero, hiustenkuivaaja. Ryhmällemme on varattu huoneet, joissa on puulattia.\nMatkan kokonaishinta 370 € / hlö, kun ryhmässä on minimi 15 lähtijää\n• laivamatkat Helsinki-Tallinna-Helsinki kansipaikoilla\n• 2 x hytti varattu matkatavaroille menopaluu\n• ohjelman mukaiset kuljetukset, sisäänpääsyt ja opastukset\n• ateriat: yksi lounas\n• taideasiantuntija Johanna Wahlbeck mukana matkalla\n• yhden hengen huone 45 €\nVastuullinen matkatoimisto Kon-Tiki Tours käyttää kokonaishinnoittelua, jolloin matkan hintaan sisältyy kaikki oleellinen. Hintaan ei lisätä toimitus- tai palvelumaksuja. Hinnat sisältävät verot.\nMaksuehto Ennakkomaksu 180 € / hlö, loppumaksu 6 viikkoa ennen matkan alkua.\nHinnat perustuvat huhtikuussa 2018 voimassa oleviin valuutta- ja verotietoihin.\nMatkan toteutuminen edellyttää ryhmän minimikokoa 15.\nPidätämme myös oikeuden Kon-Tiki Toursista riippumattomista syistä tehtävään hinnantarkastukseen esim. polttoaine-, viranomais- tai lentoverokustannusten noustessa.\nVastuullinen matkanjärjestäjä on kotimainen Oy Kon-Tiki Tours Ltd, joka kuuluu Kilpailu- ja kuluttajaviraston ylläpitämään matkanjärjestäjärekisteriin (1929/00/Mj Mv) noudattaen kaikkia matkailualan yleisiä valmismatkaehtoja. Matkojemme erityisluonteen, kuljetusmuotoa koskevien\npoikkeuksellisten määräysten (mm. reittilentojen varaus- ja myyntiehdot), poikkeuksellisten majoitusehtojen sekä matkakohteen erityisolojen vuoksi Kon-Tiki Tours soveltaa lisäksi erityisehtoja, joista asiakas saa tiedot matkan laskun liitteenä. Erityisehdot myös verkkosivuilla\nIlmoittaudu mukaan viimeistään 23.8. 12.9.2018!\nVoit ilmoittautua laittamalla minulle viestissä nimesi, sähköpostiosoitteen, ruokavaliotiedot, sekä syntymäajan, osoitteen ja puhelinnumeron (laivayhtiötä varten, en luovuta tietoja muuhun käyttöön) johanna@oivallamme.fi tai soittaa 0404101270. Voit myös täyttää ilmoittautumislomakkeen alla. Lähetän sinulle vastausviestin siihen sähköpostitse.\nTaidematka toteutuu ja voit ilmoittautua mukaan vielä 12.9. saakka!\nIlmoittautumislomake taidematka Tallinnaan 20.-21.10.2018\nIlmoittaudun taidematkalle Tallinnaan 20.-21.10.2018(Vaaditaan)\nMahdolliset ruokavaliorajoitteet, kysymykset, lisätiedot


Kehittyvä Hamina ry - Kotipizza + Social Hamburger\nKehittyvä Hamina –yhdistyksen toiminnan tarkoituksena on edistää Haminan elävyyttä ja viihtyisyyttä sekä toimia yritysten ja yhteisöjen toimintamahdollisuuksien kehittäjänä.\nKotipizza + Social Hamburger\nJo jokusen vuoden ajan Haminan Kotipizzan yrittäjätiimi on hakenut yritykselleen kasvua lisätoiminnan avulla. – Kun Social Burgerjoint siirtyi Kotipizza Groupin alle, tuntui tämä parhaalta vaihtoehdolta, kertoo yrittäjä Satu Peltola. Satu on pyörittänyt Haminan Kotipizzaa siskonsa Sini Peltolan kanssa jo vuodesta 2010. Tänä vuonna siskokset saivat uuden kumppanin yrittäjätiimiinsä Sanna Salopaasista.\nSocial Burgerjoint asettuu samaan kortteliin Kotipizzan kanssa, avajaisia vietetään vapun tienoilla. Haminassa avattava hampurilaispaikka on ketjun viides, muut sijaitsevat pääkaupunkiseudulla. Konseptin idea on tarjota korkealaatuisia, mutta kohtuuhintaisia hampurilaisia. – Tässä tuodaan premium burgeri kaikkien saataville, kuvailee Satu. – Ja meillä on tosi vahva usko ja luottamus, että tämä tulee toimimaan Haminassa! Yrittäjäkolmikosta jokainen työskentelee jatkossa sekä pizzojen että hampurilaisten parissa, joskin Satu ottaa päävastuun Kotipizzasta, Sini ja Sanna Social Burgerjointista.\n– Molemmat paikat ovat yhtä tärkeitä, vakuuttaa Satu.\nTyötä ja työpaikkoja\nMyös Social Burgerjoint toimii franschising-periaatteella. Satun kokemus franschisingista on pelkästään positiivinen. – Taustalta löytyy aina tukea, neuvontaa ja koulutusta, markkinointi on yhtenäistä ja suunnitelmallista, muiden yrittäjien kanssa vaihdetaan kuulumisia ja kokemuksia, Satu luettelee.\nUusi toiminta edellyttää myös kouluttautumista. – Onneksi työntekijät ovat olleet talossa jo niin kauan, että hommat hoituvat vaikka koko yrittäjätiimi on koulutuksessa, kiittelee Satu. Kotipizza työllistää yrittäjätiimin lisäksi kolme kokoaikaista työntekijää, hampurilaispaikan myötä rekrytointitarvetta on lisäksi kahdelle kokoaikaiselle työntekijälle. – Onhan tämä jo aika erilaista kuin alussa, jolloin olimme Sinin kanssa vain kahdestaan, Satu pohtii. – Olemme paiskineet kovasti töitä ja myynti on noussut joka vuosi. Myös ketju on mahdollistanut sen sopivilla uudistuksilla ja pysymällä ajan hermolla.\nErilaiset vahvuudet tukevat toisiaan\nSatulla ja Sinillä on suurtalouskokkikoulutus, Sannalla kaupallisen alan koulutus. Satu kertoo yrittäjätiimin jäsenten vahvuuksien tukevan toinen toistaan: Satu huolehtii ja tarkkailee, että tuote on konseptin mukainen ja asiakaspalvelu kohdallaan. Sini hallitsee numerot sekä työsuhde- ja verotusasiat. Sanna on digitalisaatio-osaamisellaan vienyt tunnuslukujen seurannan ja työvuorolistojen laatimisen nykyaikaiselle tasolle. – Yhteistä meille on se, että tykkäämme kaikki varsinaisen tuotteen valmistamisesta ja asiakaskohtaamisista, summaa Satu ja nauraa: – Meillä on lisäksi samanlainen, outo huumorintaju.\nTeksti: Pia Puheloinen\nFlamingo ry - tavoitteellista tanssia\nHermoratahieroja Krista Lepikkö\nKampaaja Irina Lääti\nKesätyönantajan huoneentaulu - TOP10\nKirsi antaa enkelin valon loistaa!\nMonta haminalaista yritystarinaa\nNaapuriyrittäjä ei ole kilpailija, vaan yhteisyökumppani\nTaverna Tervanarun perheyritys\nValo & tila\nVekkuva: Mukautuminen takaa töitä\nVille Meronen - kauppias sieluaan myöten\nYhdistys sai uuden puheenjohtajan\nÄlä kouluttaudu sihteeriksi\nAntiikin historia vs moderni tulevaisuus\nApua, mun eka työhaastattelu!\nAsiakas ei ole enää aina oikeassa\nAsiakkaalla on norsun muisti\nHei, Hamina tulee ennen Helsinkiä!\nJalka oven väliin!\nKaataako oppi ojaan?\nKahden kauppa - konsultin korvapuusti\nKesätyöntekijän huoneentaulu - TOP 10\nKiltti yrittäjä, älä pelkästään pesetä ikkunoita\nOlipa kerran (II)\nPian on aika aloittaa!\nSataa - älä tule töihin\nTyöharjoittelija - vitsi, vitsaus vai voimavara?\nYrittäminen voi olla kevyttä\nTilaa Kehittyvän Haminan uutiskirje. Saat tuoreimmat kuulumiset suoraan sähköpostiisi!\nLiity jäseneksi Kehittyvään Haminaan!\nKehittyvä Hamina ry\nMervi Visuri, puheenjohtaja\nPuhelin 040 536 1867\n© Copyright 2016 Kehittyvä Hamina ry, Jaakko Leislahti Oy. Oikeudet muutoksiin pidätetään


Kesäkalusteet nopealla toimituksella ympäri Suomen | Lähdesmäki.fi\nMeillä on varastot täynnä kesän 2022 terassikalusteita!\nTerassikalusteiden ja huonekalujen tuotanto ja logistiikkapuolella on haasteita yllin kyllin, mutta olemme saaneet varastoomme suurimman osan terassikalusteista ajallaan. Parista kiireisestä kesästä oppineena otimme kesän 2022 uutuuskalusteita varastoomme jo syksyllä 2021. Näin ollen myös hinnat on saatu pidettyä erittäin edullisina ja kilpailukykyisinä koska ennakoimme tilanteen.\nKesäkalusteiden täydennyserät saapuvat kesäkuussa\nJoidenkin saapuvien erien täydennyserät saapuvat varastoomme kesäkuun aikana, sillä kaikkia tuotteita emme ole saaneet ennakkoerissä niin paljon kuin olisimme halunneet.\nYleisesti kesäkalustekauden 2022 tuotteet näyttävät hupenevan kovaa tahtia, eikä markkinoilla ole saatavilla tuotteita aiempien vuosien tapaan. Tämän vuoksi suosittelemme tekemään tilauksen hyvissäajoin, jotta varmasti ehdit saamaan unelmiesi kesäkalusteet.\nOstettujen tuotteiden toimitusaikoihin on mahdollista vaikuttaa\nVoimme varastoida ostamiasi tuotteita ellei esim. terassi tai talo tai mökki vielä ole valmis. Näin varmistat tuotteiden saannin ajallaan. Verkkokaupassamme voit kirjata toimitusaikatoiveen "tilauksen lisätiedot"-kenttään ja myymälöissämme voit sopia toimituksesta myyjiemme kanssa.\nLähdesmäki Oy:n 50-juhlavuosi 2022\nYrityksemme juhlistaa kuluvana vuonna 50-vuotista taivaltaan.\n50v. juhlavuoden kampanjahinnat ovat voimassa myös kesäkalusteet.fi-kaupassamme, joten nyt myös kesäkalusteet edullisilla synttärihinnoilla.


Sinä olet oman työsi tärkein resurssi | Accountor Group\nSinä olet oman työsi tärkein resurssi\nSyksy ja pimenevät illat ovat taas täällä. Perinteisesti tämä on ollut suomalaisille kollektiivisen masennuksen aikaa ja oma jaksaminen on vaakalaudalla. Seuraaviin vapaisiinkin on vielä monta viikkoa ja kesälomien auringosta on jäljellä enää vain muisto. Työssä vauhti tuntuu vain kiihtyvän loppuvuotta kohti ja projektien määräajat lähestyvät uhkaavasti. Resursseja kiristetään, jotta pysytään budjetissa, mikä lisää entisestään painetta omaan työhön. Asiantuntijatyön vaatimukset tuntuvat painavan harteilla, sillä hyvänä työntekijänä haluat tietenkin suoriutua työstäsi odotusten mukaan ja saavuttaa sinulle asetetut tavoitteet. Kuulostaako tutulta?\nTyöstressi ja uupuminen ovat olleet viime aikoina paljon puheenaiheena. Työ aiheuttaa stressiä, kun kiire, muutosten vauhti ja osaamisvaatimukset kasvavat samalla, kun resursseja vähennetään. Yksittäisten asiantuntijoiden työmäärät lisääntyvät ja samassa ajassa pitäisi ehtiä tekemään entistä enemmän. Stressiä kokee usein hyvä ja ahkera työntekijä, joka haluaa suorittaa työnsä tunnollisesti, saavuttaa tavoitteet ja olla tuottava. Sellainen työntekijä, joka ei näytä väsymystään tai sano ”ei” uusille projekteille, vaikka oma työpöytä pursuaa jo valmiiksi tekemättömiä tehtäviä. Ylityötuntien määrä kasvaa ja niistä aiheutuva kuormitus tekevät hallaa terveydelle sekä jaksamiselle. Valitettavan moni meistä kokee työssään kiireen ja stressin tunteita, jotka voi pitkään jatkuessaan kehittyä työuupumukseksi.\nStressin ja pahoinvoinnin ehkäisy sekä työhyvinvoinnin edistäminen mielletään usein asiaksi, joka on työnantajan velvollisuus. Ja lain mukaan näin onkin. On velvollisuus huolehtia työntekijän hyvinvoinnista tarpeellisilla toimenpiteillä, vähentää työn kuormitustekijöitä sekä suunitella työ ja työympäristö niin, että siitä koituu mahdollisimman vähän haittaa työntekijän turvallisuudelle ja terveydelle. Työntekijää laki ei kuitenkaan velvoita samalla tavalla. Onko työntekijän hyvinvoinnista huolehtiminen siis työnantajan vastuulla? Eikö työntekijälläkin pitäisi olla rooli oman hyvinvointinsa edistämisessä?\nViimekädessä työntekijä itse on avainasemassa oman jaksamisensa arvioimisessa ja hyvinvointinsa parantamisessa. Sinä itse tiedät parhaiten, milloin tarvitset lepoa, harrastusten tuomaa energiaa tai apua arjen kiireisiin. Voisi ajatella, että työstressin ja kiireen lisääntyminen vaatii siis myös työntekijältä itseltään yhä suurempaa vastuunottoa omasta jaksamisestaan, palautumisestaan ja vapaa-ajan käytöstään. Yhtä lailla kuin työntekovälineitä huolletaan, pitäisi sinunkin muistaa huoltaa itseäsi, jotta pysyt toimintakunnossa. Mutta onko kohtuutonta vaatia työntekijää harrastamaan tai käymään juoksulenkillä vielä raskaan työpäivän jälkeen, kun hän on jo antanut itsestään 110% ja suoriutunut omista työvelvoitteistaan parhaansa mukaan?\nOn muistettava, että sen lisäksi, että olet työntekijä, olet myös ihminen ja yksilö, jolla on velvollisuuden sijaan myös oikeus pitää huolta itsestään ja omasta hyvinvoinnistaan. Kuuntele siis itseäsi sekä omaa jaksamistasi, ja huolla kehoasi ja mieltäsi niiden tarvitsemalla tavalla. Muista myös, että aina ei tarvitse suoriutua täydellisesti ollakseen hyvä työntekijä. Loppuun palaneena sinusta ei ole hyötyä kenellekään, sillä sinä olet oman työsi tärkein resurssi.\nPidetään itsestämme huolta!


S-alkuiselle - Ikävä - Suomi24 Keskustelut\nOlit parasta mitä mulle on koskaan tapahtunut. En vaan koskaan ehtinyt sitä sulle kertoa. Muille neuvoksi: jos välitätte jostain ihmisestä, niin kertokaa se heille kun vielä voitte. Mikään ei kaduta enempää kuin sanomattomat sanat.\nOi, kuoliko hän? Vai muuttiko maailman ääriin tavoittamattomiin?\nOi, ei kuulu varmaan sulle.\nEi ole myöhäistä ellei hän ole kuollut tai mennyt naimisiin ja saanut lapsen juuri.\nYhteyden saa tahtoessaan, vaikka se olisi hävinnyt tässä välillä! Jos on ITSE mokannut ja siksi sen toisen menettänyt, kannattaa pyytää suoraan anteeksi ja sanoa, että nyt ymmärtää miten hölmösti toimi. Vilpitön anteeksipyyntö usein hyväksytään.\nEt saa ikinä anteeksi enkä halua olla missään tekemisissä sun kanssa haluan kaisaa\nMinä olen elossa kyllä, mikä juttu tämä nyt on - S\nEt saa ikinä anteeksi\nMitä en saa anteeksi, voitko selventää? - S\nJuttu mikä alkoi vuosi sitten.\nJoku toinen vastailee minuna. Ap\nMies? Nainen? Tämä s alkuinen? Nimeä?\nS-alkuinen mies on kyseessä. Ap\nErittäin hyvä neuvo!!\nAinoastaan kuolema on lopullinen, muut esteet tuovat vain viiveen jos todella haluaa kertoa ja jos tunteet ovat todellisia sekä pysyviä.\nOlen ikuisesti vain sun rakas.\nMiten niin et ehtinyt? Onko tämä S-alkuinen kuollut? Jos ei, niin vielä ehdit kertoa.\nSe. Se kun on monta palveltavaa on selvä ettei ihan kaikkeen aina ennätä.


Palveluverkkoa koskeva toimivaltakiista joutui pattitilanteeseen – näin Oulun valtuutetut äänestivät | Oulu | Kaleva.fi\nEtusivu Oulu Palveluverkkoa koskeva toimivaltakiista joutui pattitilanteeseen – näin Oulun valtuutetut äänestivät\nPalveluverkkoa koskeva toimivaltakiista joutui pattitilanteeseen – näin Oulun valtuutetut äänestivät\nKeskustan valtuutettu Lauri Nikula ja 26 muuta valtuutettua ovat vaatineet muutettavaksi kaupungin hallintosääntöä niin, että päätöksen palveluverkosta tekee kaupunginvaltuusto. KUVA: Jukka-Pekka Moilanen\nOulu 27.2.2018 11:10\nkysymysmerkki 1.3.2018 19:06\nMistä tämä hallintosääntökiista johtuu? Mikä on syynä että päätäntävalta juurikin vain tässä asiassa halutaan siirtää kh:lta kv:lle? Kaupunginhallitus ei voi päätöksiä tehdä täysin valtuuston linjauksista poiketen muutoinkaan.\nSyyt olisi hyvä tietää miksi tätä muutosesitystä valtuustossa lähdettiin tekemään.\nToveri 1.3.2018 10:03\nOulustoliiton keskuskomitealta valta pois?\nNäyttää 28.2.2018 16:59\nNämä yli jonkun kaupunginosan valtuutetut haluavan ainoastaan lisää kilometrikorvauksia ja kokouspalkkioita. Veloittavatkohan joka kerta kotoa asti korvaukset, vaikka tulevat suoraan kokoukseen???\ndemokratian halventamista 28.2.2018 09:23\n"Keskusta: Juha Huikari, Antti Huttu-Hiltunen, Riikka Moilanen ja Kyösti Oikarinen." Voisiko Antti ja hänen koplansa selvittää ihmisille, että miksi he äänestivät tällä tavalla. Onhan sekin totta, että kaikki eivät tiedä kaikkia asioita, mutta kuntahallinnossa ei voi olla niin, että ei tiedä, vaan valtuuston tulee tietää kaikki asiat samalla tavalla kuin mitä kunnanhallituskin.\nOnhan se demokratian halventamista, jos isompi instanssi, jolle asiat kuuluvat demokratiassa, eivät äänestäisi tästä asiasta. Voisiko valtuusto erottaa kunnanhallituksen, tämäkin on mahdollista kuten noin 30-vuotta sitten tehtiin Yli-iissä. Kysymys on siis luottamuksesta ja kunnallisdemokratian toiminnasta.\nMielenkiintoista 28.2.2018 10:05\nNäköjään joku kepulainen syvien metsien henkilö haastaa nyt muutamia nimeltä mainittuja tilille. Onpa ala-arvoista. Miksi et haasta muiden puolueiden edustajia? En ole minkään suunnan poliittinen henkilö, mutta nämä neljä mainittua nyt ovat toimineet pitkään ja heille on varmaan muodostunut kyky ajatella laajempia kokonaisuuksia. Kun katson sitä toista listaa, osa on täysin tuntemattomia ja ilman minkäänlaista näyttöä valittuja edustajia. Kylillä kuulin, että heitä juntattiin esiin nimenomaan kouluasioita varten. Sääli, isommat asiat tässä kaupungissa ovat rempallaan.\nEnpä muuten olisi uskonut, että joskus puolustan em. neljää henkilöä, mutta ed. kommentoijan kirjoitus oli niin läpeensä moukkamainen, että täytyyhän siihen reagoida.\nDEMOKRATIAN HALVENTAMISTA 28.2.2018 12:52\nKiitos vastauksesta! Otitko muuten perustellusti asiaan kantaa? Niin, demokratiaan kuuluu erilaiset mielipiteet ja kannanotot. Vastuulliseen demokratiaan kuuluu myös perusteelliset kannanotot, miksi ollaan jotakin mieltä. Pitkään politiikassa toimineet – sen kyllä huomaa, koska jossakin vaiheessa valta alkaa viehättämään ja demokratian pelinsäännöt tuntuvat päätöksenteon esteiltä. Onko tässä kysymys tästä, kun ei anneta päätöstä kaupunginvaltuustolle, jossa on enemmän päätöksentekijöitä ja jäseniä ympäri Oulua kuin kunnanhallituksessa?\nMinulle palveluverkko on paljon muutakin. Nyt puhuin kunnallisdemokratian tilasta!\nMielenkiintoista 28.2.2018 15:52\nEnpä osaa yhtäkkiä nimetä mitään asiaa, jossa kvantiteetti korvaisi kvaliteetin. Tässä asiassa nyt tuntuvat viehättyneen vallankäyttöön nimenomaan nämä muuten tuntemattomat valtuutetut. Arvostan toki asiallista demokratiaa, mutta Oulun nykytilanteessa olisi valistunut yksinvaltiuskin parempi kuin tämä epäjohdonmukainen hässäköinti. Valtuustohan siunasi demokraattisella päätöksellään ratkaisun teon kh:lle. On vastuutonta ajan ja varojen tuhlausta ruveta nyt vouhkaamaan tehdyn päätöksen peruuttamiseksi.\nSurkea tilanne 27.2.2018 21:30\nKoko Oulu on pattitilanteessa tällaisten valtuutettujen takia.\nLukija 27.2.2018 14:30\nKuntaliitosten jälkeen Oulusta tuli n.200 tuhannen asukkaan suurkaupunki.\nSilloin puhuttiin, että myös liittyviä kuntia kehitetään tasapuolisesti Oulun ydinkeskustan kanssa, mutta ikävä kyllä nämä nämä lupaukset eivät ole pitäneet paikkaansa.\nNyt kaupungin kulttuuri- ja sivistys viraston virkamiehet ovat tehneet kaksi saneeraussuunnitelmaa, joissa molemmissa "ympäristökuntien" Oulunsalo ja Kiiminki kouluverkkoa ajetaan alas lopettamalla lukioita ja samoin on käymässä Varjakan ja Niemenrannan uusien koulujen rakentamisen suhteen.\nKulttuuri- ja sivistysjohtaja Mika Penttilä ei halua etsiä ja nähdä mitään muita vaihtoehtoja, eikä muihin vaihtoehtoihin annettu mahdollisuutta asukaiden kuulemistilaisuuksissa. Tässä mielessä tuollaisten kuulemistilaisuuksien järjestäminen on aivan turhaa ja ko. alueen asukkaiden alistamista, kun näitä asukkaiden palautteita ei kuitenkaan ole otettu millään lailla huomioon.\nAinoa näkemys ko. selvityksissä on koulujen ja lukion lopettaminen ja siirtäminen Kaukovainiolle ja Raksilaan.\nKyseessä ei ole pelkästään koulujen/lukiot lopettaminen, vaan kyse on paljon suuremmasta asiasta eli Oulun ympäristöalueiden elinvoimasta ja kasvun kehittämisestä myös Oulunsalossa (Varjakka/Nimenranta), Kiiminki.\nVetoankin, että nyt asian pöydällejätön jälkeen, että Oulun kaupungin valtuutetut perehtyvät asiaan myös reuna- alueiden hyvinvoinnin ja kasvun turvaamisen kannalta, eivätkä tee ratkaisua pelkästään kahden annetun suunnitelman perusteella.\nPerusduunari 27.2.2018 14:18\nOikein perinteistä "jappasua" jatketaan. Nyt kyllä tarvittaisiin todella selkärangan oikaisua ja jämäkkyyttä valtuutetuilta. Mitenkähän valtuusto pystyisi toimimaan, jos päätettävissä olisivat todella isot asiat. Nyt jauhetaan ja politikoidaan sinänsä tärkeiden kouluasioiden tiimoilta, mutta kokonaiskuvassa lukiot ja lähikoulut ovat lillukanvarsia. Osa päättäjistämme on todella jämähtänyt kyläpolitikoiksi, vieläpä osa heistä rehentelee olevansa eräänlaisia demokratiansankareita. Änkyröinti ja kyvyttömyys päätöksiin ei todellakaan lisää politiikan arvostusta.\nrahhaa mennee 27.2.2018 13:18\nOulun reuna-alueen valtuutetut eivät luovu omistaan...\nsäästöjä 27.2.2018 13:34\nEihän sitä olla valmiita luopumaan lähikouluista, kun lasten koulumatkat venyvät liian pitkiksi. Ja nyt siis puhun alakoululaisista. Kyseenalaista vielä on, saavutettaisiinko noilla lähikoulujen lakkautuksilla säästöjä ollenkaan, kun kuvaan tulevat mm. kasvavat koulukuljetuskustannukset. Lukioiden osalta myös tulisi tarve lisäkapasiteetille ja vuoroille joukkoliikenteeseen. Ja sittenkin vielä jäisi ne kiinteistöt kaupungin omistukseen kuluineen.\nJere Jarrumies 27.2.2018 13:15\nAsukkaiden kokonaisetu on kyseessä mutta jarruttajat ajavat kyliensä etuja. Hävettää tuommoinen.\nvoihan 27.2.2018 13:12\nKuinkahan kauan tätä jappasua nyt kestää? Salonpäähän luvattiin jo uudisrakennus homeisen tilalle monen vuoden taistelun jälkeen kesän 2016 kouluverkkopäätöksessä ja edelleen siellä homeen keskellä lapset opiskelevat ja odottavat terveitä tiloja. Ja nyt ollaan taas viemässä koko koulu.\nAlli Hoppa 27.2.2018 12:11\nLokalla kun olisi kerrankin ollut mahdollisuus olla osallisena oikeassa asiassa eikä vain änkyröidä turhuuksissa niin mies äänestää tyhjää.\nTimpo 27.2.2018 11:40\nHarva yksinäinen valtuustoedustaja pystyy ratkaisemaan kaiken...\nProsessikaavio 27.2.2018 11:39\nMiksei asioista voida puhua niiden oikeilla nimillä? Tuotaisiin reilusti valtuuston päätettäväksi Oulunsalon koulun jatko ja muut kiistanalaiset kysymykset. Nämä poislukien palveluverkosta päättäminen voisi säilyä kaupunginhallituksella.\nLehteriltä seuraava 27.2.2018 11:37\nOttakaapa oululaiset päättäjät oppia kokoomuksesta. Siellä ovat kaikki aina samaa mieltä ja siksi saavat eniten häluamiaan asioita läpi. Niin hyvässä kuin pahassa. Miksi aina varsinkin vasemmisto, sosdemit ja vihreät jakaantuvat tärkeissä asioissa? Ampuvan näin vain omaan jalkaansa ja häviävät kaikessa.\neänestä tok 27.2.2018 13:04\nNiin, moni halveksii ryhmäkuria politiikassa - ei saa ajatella omalla päällä. Toki jos ajattelee samalla tavalla kuin ryhmäjähtaja tai puolueen paikallisosaston johtokunta tai piirin johtokunta/puheenjohtaja.. Vaikeampi juttu.\nkokouspalkkioita tiedossa 27.2.2018 11:30\nValtuutettujen mielipiteen jo eri puolueiden edustajien kohdalla jakautuvat niin paljon, että on pelättävissä onko asiaan ja eri vaihtoehtojen seurauksiin perehdyttynriittävästi. Äänestäjien kannattaa seuratan tarkasti kuinka oma valtuutettu käyttäytyy äänestyksissä. On merkille pantavaa demarien enemmistön oleminen samoilla linjoilla kokoomuksen kanssa.


VA2013/3s20-22 | Vapaa-ajattelijain Liitto ry\nYhdistyneet ajattelijat – yhdistykset toimivat\nUskotko-kampanjan synnytystuskat ja ensiaskeleet\nHelsingin Vapaa-ajattelijoiden tuorein tiedotuskampanja, Uskotko.fi, alkoi tämän vuoden toukokuussa, ja jatkuu kunnes toisin julistetaan. Tässä vaiheessa, kun pahin aloitusstressi ja kampanjan startti bussien ja ratikoiden kyljissä on takanapäin, kerrataan nyt mitä tuli tehtyä.\nHeinäkuussa 2009 herättivät melkoista huomiota Vapaa-ajattelijoiden "Jumalaa tuskin on olemassa" bussitarrat Tampereella, Turussa ja pääkaupunkiseudulla. Viestinnän vapauden rajoja selvästi kolhittiin, asiasta tehtiin jopa kantelu Mainonnan eettiselle neuvostolle. Ahkerimmin kuitenkin on puhuttu kesäkuun 2010 Vaihda Raamattusi pornoon-tempauksesta Helsingissä, johonkin hermoon se selvästi osui. Jo vuosina 2011 ja 2012 HVA:n uusi Uskomaton-lehti ilmestyi asiapainotteisena laajalevikkisen Voima-lehden liitteenä. Vuoden 2013 kampanja asettui siis osaksi lyhyttä mutta väkevää perinnettä. Se oli edeltäjiään paljon sovinnollisempi, ei kuitenkaan vahingossa.\nIlkka Vuorikurun puheenjohtajoimissa Helsingin Vapaa-ajattelijoiden kokouksissa syksyllä 2012 pähkäiltiin yhdistyksen paukkujen käyttöä lähitulevaisuudessa. Vapaa-ajattelijoiden toiminnassa, paikallisesti ja valtakunnallisesti, on viime vuosina korostettu aiempaa enemmän ajattelun vapautta ja katsomusten tasa-arvoa uskonnottomien näkökulmasta. Kun yhdistyksen linja muuttuu, siihen on hyvä liittää yleisölle suunnattu tiedotuskampanja: päätettiin siis julkiskampanjoida. Koska haluamme edistää rakentavaa keskusteluilmapiiriä, päätimme tehdä positiivisen kampanjan, viestittää keitä me olemme korostamatta tällä kertaa sitä mitä vastustamme.\nMinä allekirjoittanut ja hallituksen jäsen Kaisa Robbins tapasimme kerran viihtyisässä Pub Morrisissa, fundeerasimme viestinnän pääteemat. Mainosten muodon suunnittelu ja hinkkaaminen tapahtui tämän jälkeen hallituksen jäsenten kesken pääasiassa sähköpostitse ja Facebookissa. Jos yhteistyössämme oli ongelmia, en huomannut niitä.\nToukokuussa 2013 alkavaksi ajoitetun kampanjan ideana oli tuoda yleisön näkemystä ajattelustamme lähemmäs todellisuutta. Helsingin Vapaa-ajattelijoiden hallitushan ei ole erityisen fanaattinen militanttiryhmittymä. En tiedä onko koskaan ollut, liityin joukkoon melko hiljattain. Halusimme tehdä nopeasti ymmärrettäviä, selkeitä mainoksia. Pääviestejä oli kolme:\n1. Pääkaupunkiseudun uskonnottomien määrä. Noin joka kolmas pääkaupunkiseudulla asuvista ei kuulu kirkkoon. Vaikka kirkkoon kuulumattomista kaikki eivät ole uskonnottomia, kirkkoon kuuluvista osa toisaalta on. Uskonnottomat ovat siis varsin mittava joukko, joka on syytä ottaa julkisessa päätöksenteossa huomioon. Tästä tuli teema joukkoliikennevälineiden kylkitarroihin.\n2. Jumaluskon puute, vaikkakaan ei itsessään johda minkäänlaiseen moraaliin, on hyvä pohja henkilökohtaiselle moraalille. Ateistit eivät ole eettisesti kuolleita.\n3. Helsingin Vapaa-ajattelijat ajaa katsomusten samanarvoisuutta. Emme ole räjäyttämässä kirkkoja, vaan ajamme yhteiskuntaa jossa jokainen voi rauhassa kehittää oman maailmankatsomuksensa ja elää sen mukaan ilman uskonnollisten yhteisöjen pelottelua ja painostusta. Uskonnottomallakin on ihmisoikeutensa, joiden kunnioittamattomuus loukkaa.\nMainoskampanjasta ei haluttu yhdensuuntaista julistusta. Tarkoituksena on ollut kutsua yleisöä, maailmankatsomuksesta riippumatta, keskustelemaan ja antamaan palautetta. Tätä varten ja mainosten teemoja syventämään pantiin pystyyn Uskotko.fi-nettisivusto ja Uskotko-Facebooksivu. Houkutellaksemme yleisöä miettimään asioita omalta kannaltaan teimme Uskotko-sivulle kevyen "Testaa oletko vapaa-ajattelija" -kyselyn. Allekirjoittanut sekosi eräässä vaiheessa projektin aikataulun suhteen, onneksi nettisivun toteuttanut Osuuskunta Sange venyi melkoiseen työsuoritukseen ja kampanjasivut saatiin ajoissa valmiiksi.\nTapaus Vantaan Lauri\nKustannussyistä bussien ja ratikoiden kylkitarrakampanja rajoittui Helsinkiin, HVA edustaa kuitenkin koko pääkaupunkiseutua. Siksi eräs kiinnostavimmista muista mainosmedioista oli Vantaan hyvin kattava ilmaisjakelulehti Vantaan Lauri. En aluksi tiennyt, että kyseessä on Vantaan evankelisluterilaisten seurakuntien lehti. Mutta väliäkö tuolla, sitähän jaetaan kaikkiin talouksiin uskontokunnasta riippumatta. Tarjosin lehteen meilitse mielestäni sovinnollista "Ateismi on hyvä pohja moraalille" -mainosta. Vastaus: "Valitettavasti Vantaan Lauri ei ota ilmoitustanne julkaistavaksi. "\nUteliaisuuttani, ja opiskellakseni mainosalaa, laitoin suoraan Vantaan Laurin päätoimittajalle Pauli Juuselalle varovaista kyselyä: mikä mainoksessamme tarkkaan ottaen oli vialla? Juuselan vastaus oli monisanainen ja äärimmäisen kohtelias. Hänen mukaansa tarjoamani mainos oli hauska ja sinänsä ok, mutta "Vantaan Lauri on kuitenkin Vantaan seurakuntien seurakuntalehti, jonka sanoman kanssa vapaa-ajattelijoiden ja erityisesti eroa kirkosta -toiminnan viesti on monessa mielessä vastakkainen."\nVakaumusten tasa-arvo Ry:n ylläpitämä, Petri Karisman ja muiden tamperelaisten vapareiden luoma Eroa kirkosta-verkkopalvelu siis erityisesti hiersi. Juusela viittasi seurakuntien jäsenluvun vähenemisestä seuraaviin taloudellisiin ongelmiin. Ehkä minun olisi tässä vaiheessa pitänyt korostaa, että eroakirkosta.fi ei ole Helsingin Vapaa-ajattelijoiden projekti. Emme kuitenkaan sanoudu siitä irtikään, päinvastoin, joten annoin asian olla. Juusela väläytti yhteistä keskusteluhetkeä kahvin ääressä, saatan vielä tarttua ehdotukseen.\nVaikutelmaksi siis jäi, että seurakuntien ja Vapaa-ajattelijoiden välinen ilmapiiri on liian myrkyttynyt. Dialogi on kuitenkin selvästi mahdollista ja mielestäni jopa suotavaa. Ehkä tehdäänkin kahvihetkestä julkinen.\nMainosten ja niihin liittyvien ratkaisujen ollessa mielestäni varsin valmiina HVA:n hallitusta konsultoi ulkopuolisena asiantuntijana Jouni Valta. Kokenut yrittäjä suositteli ulkopuolista copywriteriä sloganin raakileita hiomaan. En ollut tullut ajatelleeksi, että sellainen löytyisi omasta tuttavapiiristä. Yleisöä aiempaa selkeämmin puhuttelevat sloganit syntyivät varsin nopeasti.\nNyt, eri mainosversioita jälkiviisaasti tarkastellessa, en voi kuin yhtyä Vallan käsitykseen. Ammattimaisen copyn käyttäminen on ehdottomasti suositeltavaa, viestitettävästä asiasta kiinnostuneen ammattilaisen palvelukset eivät välttämättä edes hirveitä maksa.\nJouni Valta propagoi myös Facebook- ja muun nettimainonnan puolesta. Hänen mukaansa ulkomainonta ei toisi nettisivuille kävijöitä. Päädyimme kustannussyistäkin ratkaisuun, jossa joukkoliikennevälineisiin tuli kolmesta mainoksesta vain yksi, ja muut Facebookiin tulevien kuukausien aikana.\nReaktiot ja tulokset\nKun mainoskampanja saatiin käyntiin, Uskotko.fi -sivuston ja sinne ohjaavan Facebook-mainonnan reaaliaikaiset käyttäjätilastot olivat koukuttavaa luettavaa, monitorillani auki lähes jatkuvasti parin viikon ajan. Vaikka osoite USKOTKO.FI näkyi makaavan kissan korkuisin kirjaimin joukkoliikenteessä useamman viikon ajan, sen kävijämäärät moninkertaistuivat niinä päivinä, joina Facebook-mainokset pyörivät. Nettisivuja tosiaan kannattaa mainostaa netissä.\nJoukkoliikennemainonta toi kuitenkin eniten mediahuomiota. Kotimaa 24 -verkkosivu uutisoi kampanjasta jo ennen kuin se ehti alkaa, ja on muutenkin seurannut Vapaa-ajattelijoiden toimintaa ahkerasti ja olosuhteisiin nähden hyvin asiallisesti. Helsingin Sanomat tarttui roisiin väitteeseen "Pääkaupunkiseudulla kolmannes on uskonnottomia" ja selvitti asiaa Hyvä kysymys- palstallaan. Kirkon tutkimuskeskukselta kerrottiin vuoden 2011 kyselytutkimuksesta, jossa "27 prosenttia pääkaupunkiseudun vastaajasta ja 28 prosenttia helsinkiläisistä määritteli itsensä identiteetiltään uskonnottomaksi ihmiseksi". Ovelinta olisi siis ollut sanoa vaatimattomasti "neljännes".\nKoska kyseessä ei nyt ollut jäsenhankintakampanja (heitäkin otetaan toki vastaan), vaan tavoitteistamme tiedottaminen, onnistumista on vaikea arvioida. Olen itse ollut näkevinäni, että Vapaa-ajattelijoista julkisuudessa puhuttaessa keskustelun sävy ei enää ole niin tulehtunut ja sotaisa kuin aiempina vuosina. Asiaan ovat epäilemättä vaikuttaneet myös Vapaa-ajattelijoiden edustajien (mm. Petri Karisma, Esa Ylikoski, Ilkka Vuorikuru) viimeaikaiset julkiset kirjoitukset ja esiintymiset.\nLuonut jvilkka 09.09.2013 - 12:00


”Eikä millekään muulle olisi sijaa, jos vain ymmärtäisimme, mikä elämässä on kaikkein olennaisinta” * | Suomen Viron-instituutti\nPoikkeustilanteen dokumentoimiseksi olemme päättäneet pitää instituutin etätyöblogia. Kolmannen blogimerkinnän kirjoittaa instituutin ohjelmakoordinaattori Kadri Kaljurand. Lukuiloa!\nAloittaessani kirjoittamaan blogitekstiä piti minun ensiksi tarkistaa varmuuden vuoksi kalenterista, monettako viikkoa työskentelemme kotoa käsin. Ja toden totta, jo kuudes viikko menossa. Aika on kulunut nousuin ja laskuin, uusia arkirutiineja sekä työ- ja elämäntapoja opetellessa ja asioiden hakiessa uomiaan – kuten ilmeisesti suurimmalla osalla meistä. Voi varmasti sanoa, että tähän aikaan on mahtunut kaikkea aina vainoharhaisesta varovaisuudesta, pelosta ja toivottomuudesta toiveikkaan sopeutumisen, mukautumisen ja tasapainon etsimiseen.\nAika kokeilla uusia toimintamalleja ja mahdollisuuksia\nPoikkeustilan ensimmäisestä päivästä lähtien olemme aloittaneet instituutin etätyöpäivän joka-aamuisilla verkkopalavereilla, jotta voimme työkavereiden kesken vaihtaa kuulumisia, ja pohtia sitä, kuinka ja mitä tapahtumia on mahdollista toteuttaa netin välityksellä ja mitä täytyy lykätä vuoden loppuun tai seuraavalle vuodelle. Lisäksi virtuaalitapahtumien järjestämiseksi olemme yhdessä osallistuneet myös muutamaan koulutukseen.\nPari kertaa viikossa käyn instituutissa lähettääkseni asiakkaiden kaukolainapaketit.\nHeti ensimmäisessä palaverissa päätettiin, että vaikka Tartossa sijaitsevan kirjastomme ovet ovat kiinni, voivat kaikki halukkaat koko Virossa jatkaa teosten lainaamista kaukolainauksen avulla. Ja on mahtavaa, että sitä mahdollisuutta hyödynnetään viikko viikolta enemmän. Maaliskuun lopussa julkaistiin myös instituutin tämän vuoden lukuhaaste aikuisille – aikaa teoslistasta itselleen mieleisen lukemisen valitsemiseen ja harjoitusten tekemiseen on 18. joulukuuta saakka, joten suosittelen osallistumaan.\nLukuviikkoa on vietetty Suomessa aina huhtikuussa jo vuosikymmeniä. Instituutin kirjastossa olemme järjestäneet Lukuviikon ohjelmaa vuodesta 2015. Niin se oli suunnitelmissa tänäkin vuonna – viikon aikana oli määrä toimia niin sanataidetyöpajoja esikouluikäisille, kirjallisuuspiiri ja -myyjäiset, maksuvapaa tiistai kuin ”Suomen kauneimmat kirjat 2019” -näyttely.\nOnneksi kaikkia suunnitelmia ei tarvinnut hylätä. Kirjanäyttelyn sijasta Suomen viime vuoden kauneimpiin kirjoihin voi tutustua videon välityksellä. Ja kirjallisuuspiiri kokoontui ensimmäistä kertaa täysin virtuaalisesti. Keskustelun aiheena oli Olli Jalosen upea romaani Taivaanpallo. Keskustelua johti kääntäjä, toimittaja ja suomenkielisen kirjallisuuden asiantuntija Heidi Iivari. Myös Suomessa Lukukeskus tiedotti virtuaalisesta lukufestarista.\nKassistentti, jooga ja luonto auttavat pitämään pään selkeänä\nKotona työskennellessä niin minulle kuin myös kumppanilleni oleellinen mielialan ja motivaation nostattaja on ollut meidän kissa Ilves, joka on saanut itselleen nimikkeen kassistentti. Koska olemme tavallista enemmän kotona, on kissa tottunut suurempaan huomioon ja on myös itse paljon osallistuvampi. Vähän väliä hän ottaa osaa päivän mittaan useisiin kokouksiin ja ohjaa iltaisin tassulla tietokoneen kantta kiinni muistuttaen, että nyt olisi jo aika lopettaa työpäivä ja paijata häntä. Yhtälailla Ilves odottaa aamuisin meidän yhteisiä joogaharjoituksia. Täytyy tunnustaa, että joogan pariin palaaminen ja sen muuttuminen joka aamuiseksi tavaksi tekevät minut kyllä valtavan onnelliseksi. Lisäksi olen keksinyt kotikonttorissa työskentelyn aikana lähteä niin lounastauoilla kuin myös iltapäivisin 5-10 minuutin automatkan päähän Tartosta sijaitseviin metsikköihin ja poluille, joilla voi kävellä täysin itsekseen ja kerätä ajatuksiaan.\nLuonto auttaa keräämään ajatuksia mielettömän infotulvan ja muutosten keskellä.\nOlen toistuvasti ajatellut ja kiittänyt onnea, että on kevät ja kylliksi paljon piristävää auringonvaloa – en tahdo kuvitellakaan, mitä mielialalle kävisi, jos nyt olisi vaikkapa pimeä marraskuu. On varmasti hyödyllistä (vähintäänkin yrittää) keskittyä hyviin puoliin – niin tässä hetkessä kuin myös tulevaisuutta ajateltaessa. Toivon todella, että tämä kriisi auttaa meidät takaisin oleellisten asioiden ääreen ja meistä tulee viisaampia, vahvempia ja parempia niin yhteiskuntana kuin myös ihmisinä.\n*Sanat ovat Jarek Kasarin muutama viikko sitten ilmestyneen seitsemännen sooloalbumin nimikkobiisistä KRIBUKRaBU. Suosittelen lämpimästi kuuntelemaan koko albumin!


Tietoja sukunimestä Lapp\nLapp on Suomessa esiintyvä sukunimi. Se on suomalaisilla varsin harvinainen.\nLapp-nimisten lukumäärä eri vuosina:\nSukunimien yleisyyslistalla Lapp on sijalla 12 072. Mitenkään poikkeuksellisen harvinainen nimi se ei ole. Noin joka kuudennella suomalaisella on vielä harvinaisempi nimi.\nLapp päättyy p-kirjaimeen, mikä on Suomessa harvinaista. Verrattuna muihin sukunimiin Lapp on lyhyt nimi.\nLapp-nimisiä tiedetään asuneen ainakin oheisten karttojen mukaisilla paikkakunnilla. Asuinpaikkakartta (violetit merkit) osoittaa kahdeksan Lapp-nimisen asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä.\nSyntymäpaikkakartta (vihreät merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Lapp, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla viisi.\nSuomen sodissa 1939–1945 kaatui tai muuten menehtyi kaksi henkeä, joiden sukunimi oli Lapp. Lukumäärä kattaa puolustusvoimain palveluksessa olleet mutta ei sotien siviiliuhreja.\nSana Lapp esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nSana Lapp esiintyy katuosoitteissa seuraavasti: Lappvägen. Sijainti on merkitty oheiseen karttaan punaisella.\nRuotsissa Lapp oli 6 ihmisen sukunimi vuonna 2020.\nTanskassa Lapp on ollut 23 ihmisen sukunimi vuonna 2016.\nYhdysvalloissa oli vuonna 2010 yhteensä 7 761 henkeä, joiden sukunimi oli LAPP. Nimi on siellä etupäässä valkoihoisten sukunimi.\nAustraliassa oli vuoden 2006 paikkeilla äänioikeutettuna 8 henkeä, joiden sukunimi oli LAPP.\nSamankaltaisia nimiä kuin Lapp\nSläktnamnet / Surname Lapp, Finland.


Kauneushaaste: lempituoksua, kauneusvinkkiä & virheostoksia! | Char and the City\nKauneushaaste: lempituoksua, kauneusvinkkiä & virheostoksia!\nBongasin Majn blogista hauskan kauneushaasteen ja ajattelin ihan röyhkeästi toteuttaa sen haastamattakin (sorry Majmus!).\nItse en ollut kovinkaan nuori kun aloin meikkaamaan ja aluksi meikkaamiseni oli todella vähäistä. Muistan, että vielä lukiossa en ollut koskaan omistanut puuteria(!). Olin todella mattakasvoinen aina, ja en ikinä ymmärtänyt ystävieni ikuista nenän puuteroimista. Noh, se tuli sitten iän kanssa 😀\nEn ole ikinä ollut sitä tyyppiä, joka kantaa koko meikkiarsenaaliaan käsilukussaan. Arkisin pienestä meikkipussistani löytyy puuteri, huulipuna sekä -kiilto! Ja jos käsirasva lasketaan meikiksi löytyy sellainenkin AINA laukustani. Juhliin lähtiessä pakkaan mukaan käsilaukkuun taas kajalkynää ja punaista huulipunaa, sekä pienen tuoksuputelin!\nMieheltä olen saanut lahjaksi kaksi Chanelin tuoksua (Coco Mademoiselle ja uusittu No 5), joten ne ovat tottakai tällä hetkellä lemppareitani! Muuten olen kovasti hieman tummempien ja makeampien tuoksujen ystävä – kaikki missä on hieman vaniljaista ja jotain puumaista kelpaa!\nPyhä kolmioni, joka on aika lailla klisee, on hyvät yöunet ja riittävä vedenjuonti yhdistettynä jokapäiväiseen ihonhoitoon (meikin poisto iltaisin!). Tähän vielä kun lisää ripauksen itseruskettavaa ja onnellisen hymyn ei paljon muut tarvitakkaan! Myös stressi ja ruokailutottumukset näkyvät “tässä iässä” pahemmin kasvoilta kuin olisin uskonutkaan.\nTätä sivusinkin jo alkuvuodesta, mutta viime vuoden lopussa ELLE gaalan goodie bagista löytynyt Lumen Instant Illuminizer jaksaa vielä ihastuttaa! En tiedä parempaa tuotetta tuomaan niin hehkua, loistoa ja heleyttä kasvoille! Itse käytän tätä niin poskipäillä kuin kulmaluulla tuomassa kevään raikkautta kasvoilleni.\nEn oikein muista, että olisin sen pahempia virheostoksia tehnyt? Olen aika tylsä siinä mielessä, että menen samoilla luottotuotteillani vuosi toisen perään. Mutta, jos tähän voi laskea yläasteella tekemäni hiustenvärjäys kokeilut mustasta blondiin, niin ne ovat ehkä pahimmat “ostokset”. Nimimerkillä brunette nyt ja aina.\nMeikkivoiteella! Ehdoton lempparini on Lumenen Blur, joka on sopivan kevyt, mutta samalla peittävä omalle iholleni. Menen samalla meikkivoiteella yleensä arjesta juhlaat, vaikka kaapista löytyisi vielä kevyempää sekä peittävämpää meikkivoidetta. Minkäs sille voi, jos on ihastunut?\nEyeliner ehdottomasti – se on käytössäni päivittäin arjesta juhlaan! Kajalkynää käytän lähinnä juhlallisemmissa tilaisuuksissa sisärajaukseen, joten jos näistä kahdesta pitäisi valinta, on se ehdottomasti eyeliner.\nJos vain yksi tuote pitäisi näistä valita, olisi se ehdottomasti nudepuna. En lähde minnekään ilman nudepunaa, sillä inhoan miten punaiset huuleni ovat luonnostaan. Suosikkejani ovat MACin huulipunat!\nTämä ei varsinaisesti ole tuote, mutta microblading! Kulmani ovat luonnostaan ihan ok:t ja käyn nykyään kerran kuussa värjäämässä & nyppäyttämässä ne, mutta unelmoin kuitenkin huolettomammista kulmista. Kulmaväri kun pysyy ehkä sen viikon, ja sitten on taas kiinni kulmakynän, -värin ja -geelin kanssa. Huoh. Paikkavinkkejä Helsingistä otetaan ilomielin vastaan!\nArkimeikkipostausta on toivottu, joten voisin laittaa sellaista piakkoin tulemaan. Ainakin mitä tuotteita arkimeikissäni käytän!\nFacebook, Instagram, Pinterest & Bloglovin!\nPrevious Suuri hiuspostaus!\nNext Näillä loihdin arkimeikkini!\n10✗ outoa faktaa minusta bloggaajana\n25/03/2017 at 09:57\nOlen itsekin harkinnut microbladingia, sillä minulla on luonnostaan vaaleat kulmat. Bongasin Kakkobrowsin instasta, ja hän tekee mielestäni erittäin luonnollisen näköisiä kulmia. Hänelle on käsittääkseni mahdollista varata aikoja seuraavan kerran vasta kesäkuussa ja ajat näyttivät menevän viime ajanvarauskerralla hetkessä.\n25/03/2017 at 17:00\nHei kiitos hannavuo vinkistä – pitää kurkistaa Kakkobrowsin Instagram-tiliä! Ja voi höhö – kesäkuulle on vielä kovin pitkä aika…\nMinulla on ihan sama ongelma huulieni kanssa – kaipaan nudea sävyä ja hyvän sellaisen löytäminen on osoittautunut VAIKEAKSI. Mitä sävyä käytätä Maciltä? 🙂\nTällä hetkellä miltei kaikki Macin huulipunani ovat lopussa, mutta yksi pitkäaikaisimmista suosikeistani on esim. Creme de nude 🙂\n26/03/2017 at 09:22\nVoin lämpimästi suositella Espoosta sellaista paikkaa kuin Katarina Lagus Beauty. Siellä microblagingejä tekee itse Katarina sekä junior stylist Anna. Itse otin viimeviikolla kulmani Annalla ja voin kyllä hänen työjälkeä kehua hyvin mielin! ☺ Kannattaa kurkata heidän sivuja instagramissa, siellä paljon kuvia sekä myös videopätkiä. Vapaiden aikojen tilannetta he päivittää nettiin kotisivuilleen. Sieltä näkyy Katarinan sekä Annan vapaat ajat uusiin kulmiin. Mukaan sai ostaa voidetta joka on tarkoitettu juuri näille kulmille, ja joka esistää paranemista mielestäni hirmuisesti! ☺??\nHeippa, täällä eräs joka ei voi sietää nudepunia omilla huulilla. Joskus aikoinaan, 15 vuotta sitten teininä, nudepunaa tuli kokeiltua, mutta silloisilla meikkitaidoilla näytin mielestäni vain zombilta. 😀 Olen kiinnittänyt huomiota jo pidemmän aikaa, että todella moni seuraamani bloggaaja käyttää nudepunia. Sopiihan se toki heille, sinullekin, mutta ihmettelen sen kestosuosiota. Itsekun metsästän täydellistä arkipunaa, joka korostaisi vadelman värisiä huuliani parhaimmalla mahdollisella tavalla. 😀 Nudepunajunasta täysin ulostipahtaneena tämmöinen huomio. 🙂


Toyota hiace 4x4 89 - Sivu 3 - Offipalsta.COM\nno niin sen verta selvitetty jotta pitkän mallisesta takavedosta käy vaijerin sisus.. kuulema, no tämähän tarvii kokeilla.\nkunhan saa tallista etellisen remontti kohteen pihalle niin ottaa tuo sisään ja ruveta perehtymään.. muuten ok kampe mutta kytkin sökö ja rosvoliitin sähköjä purin yhden siwan kassilisen.\nkoelaudassa pirusti nappuloita ja kaikki saman värisellä piuhalla.\nainua mikä ei vieläkään toimi on polttoaine mittari. tarviiko tuosta tankki pudottaa vai löytyykö kontin vanereitten alta lunkkua?\nnappula renkaat tuohon tuli matkaan joten kun saadaan jousitus ylös niin tarvii lähteä kokeilemaan meneekö sieltä mistä nivakin meni.\nainua mikä näin äkkiseltään katsottuna on arkapaikka niin syyläri. töröttää alaata turhan hyvin. ainakin jonkin verkon vaatii eteensä\nmites muuten mahtuukon tuollasessa pyörimään 15" vanteet? olis kierros 215/80 15" talven ajettuja hakkapeliittoja tallissa.. nuin ens talvee ajatellen. mukana tuossa tuli hyvät 16" kitkat muta pyörien lisäks mutta nastat on kuitenkin nastat.\nitse itselle vastaten... ei vaijerin sisukset käy mutta kyllä tuonne takavetoisen vaijerikin menee, pikkuisen jotuu oikaisemaan reittiä.\nnuo 16" vanteet kitkoilla olis jouten, kitkoista en perusta ja inan turhan leveellä offsetillä kun ovet nahistaa renkaisiin. vaihdossa kelpais pelkät 15" vanteet\njos kettään kiinnostaa niin hiluxeista ei ihan yks yhteen käy jousipakat. uudemissa pitempi reikäväli ja vanhempi suht saman mittainen.\nmutta hiluxin ja vanin lateilla sai pakan kasaan.\nmittarin vaijeri käy taka vetoisesta, tosin joutuu reitittään uudestaa.\nMillaiseen käyttöön suonsyrjän Hiace on tulossa, kuvia?\nkäyttötarkotus lähinnä työautoks.. koneurakointia kun tulee puuhattua maatalouden sivutuotteena niin rompeen kuskaamisen, eikä haitta olis että apuvirtaa ja työkaluja sais huonompaankin paikkaan.\ntoki kun tuli niva hukattua niin hiukan pitää kokeilla mettässä rypemistäkin.\ntähän touhuun kyllä tartee syylärin eteen jotain suunnitella.\ntuossa kuva kun tuli pihaan, edestä laskettu tappii, takana madallus palat ja kytkin sökö.\nmukaan tuli bfgoodrightin mud terrain pyörät. nyt on kytkin vaihdettu,edestä vääntö sauvat käännetty ylä asentoon, takaa madallus palat pois , lehtipakat ehjätty, enää käsijarrun herkistely ja leimalle.\nainuat mitkä hakusessa niin takaluukon lukkosalpa edeleen ja kuskipuolelle ulompi vetari, pitää nyt tapissa pienen napseen mutta ei se siitä parane. tarvike osana ei äkkiseltään ainakaan tunnu uutena löytyvän ja ok autolta uutta tuskin raaski kysellä\nJumantsuka, mulla on nykyään hovikuski YES\npaitti jos ei jostain paikallisesta kaveri vedosta kyse ole...\nViimeksi muokannut suonsyrjä : 18.04.2013 21:27\nvikalista haettu, etujarru letku, molemmat alapallot ja takajarrut...\n0.6 oli tasasesti molemmat pyörät.. täytyy jarrupaineen säätimeen perehtyä. lie kun on ollu madallus palikat niin väättetty tankoa mutkalle.\npitkän kiroomisen jälkeen kun sain tangon ym... härpäkeet irti ja ylipäätään liikkumaan niin paineen säätimen keskinatsa jököttää pohjassa.\ntoden näköisesti meni tankoa säätimen päästä ottaessa.\nmutta konttorilla tullessa kävin rattorin ajo uraa pitkin tuossa omassa metikössä möyryämässä. suht hyvin tuntus etenevän.. ennen kuin enempi metiköön menee niin tarvitsee jonkilaista pohjapanssarointia suunnitella. turhan herkkillä paikoilla ohjauksen kulmavaihde ja syyläri\nOnko tää topikin auto nykyään sulla vai mikä täs on homman nimi?\nei ole k.o yksilöä, mutta saman moinen samaa vuos malliakin, arvelin jotta ei aloittaja ei hirveästi palkokasveja nenää vedä jos hivenen lainaa topikkia..\ntuo kuorman tunteva säädin toimikin ladaan verraten nurite päin, eli tanko ainuastaan rajoittaa männän liikettä. no tulipahan kurkattua.\nhuomenissa uusi jarruputki takajarru letkulle ja kiroomaan ilmaamista.\neihän kellään muistikuvaa että kummin päin ne kaksi edestä tulevaa putkea tulee säätimelle?\nno niin leimakin tuli...\nvähän tuli käytyä mettäpolkuja ja soramontulla ryömittelemässä, itteksiiään kun oli liikenteessä ilman vinssiä tai etes taljaa niin ihan hirveän huonoihin paikkoihin ei raaskina kokeilla.. ja pohjapanssarin puute edelleenkin..\nnämä puuteet kun saadaan korjatuksi niin sitten käydään kokeilees rajoja..\nensi kesäks jos uudet nappulagummit panostas ja edestä olis vielä varaa nostaa vääntösauvoja par senttiä ja taakse pitemmät riipukeet.\ntuossa nyt foto sunnuntai ajelusta vaikka launtaina onkin tehty..\nSen enempää 4x4 Hiacesta tietämättä niin tuo karjaraudan alajatke ja sivupakoputki tulevat aiheuttamaan vielä nautinnollisia hetkiä luonnonhelmassa\nAlkuperäinen kirjoittaja Punanenä\njuu niillekkin tarttis jottain tehä.. karja,, eikun lisävalo telineen jatkeet no proplem,rälläkkä ja pillilt löytyy.... pakoputki etellisen omistajan omia tekosia pakosarjalta asti joten kattotaan ku halvaantuu niin panostas orkkis paikalle röörin.\ntosin syyläri etupalkin piällä ja matalimmalla roikkuva jakkis sekä vielä matalamalla töröttävä mittarin vaijerin lähtö vielä arempia.\nolihan niva sentäs peli mettäs, tuoss ehkä napalukotkin hiukan turhat. ennemmi loppuu autosta rakenteen puolesta ominaisuudet(esim.takaylitys) kuin meno.. tai no oishan tuolla vielä niva, johon käännetyt valssit ja korotukseen palikkaa ym..., enää ei puuttus kun,helmat, aikaa ja motivaatiota.\nmutta jollai tartee mettään päästä, ei siitä poltteesta mihinkään pääse.. enne kurapyörillä ja nyttemmi autoilla\nLuulen että hiacestakin saa ihan vakavasti maastossa liikkuvan vehkeen, Jos noita lähestymis ja jättökulmia saisi vähän pulkkamaisemmiksi? Siis sellaiset panssarit jotka alkaa valojen alareunasta ja päätyy lähelle akselia?\nSe niva on ihan valmis maasturi mutta eipä sillä ainakaan muuttokuormia yms maatalouskeikkaa tehdä kun ei ole tilaa\nViimeksi muokannut Punanenä : 11.05.2013 19:59\njuu tuon maatalouden ja koneurakoinnin takia tuo 4x4 haisu oli valintana, saa työkalut ja pöö pöntöt mettänkin reunaan ja siitä pitemmällekkin.\nniva on kyllä eto verme mutta juurikin ongelmaksi tulee jotta kontiin ei kaljakoria kummempaa mahdu,sekä nostokorkeus kyytiin ja tuosta 1.6 igorin koneesta puuttuu alavääntöö riiseliin nähen.\ntuossa olis kyllä nivaan 1.6td mk2 golffi elinten luovuttajana mutta saa nähä riittääkö aika ennenkun muuttuvat maapalloks... vois periateessa joutaa kerkeevämmällekkin.\neteen meinasin haisuun jottain ritilää katella panssariks jottei syyläri täysin mäne umpeen, taakse sitten olis alumiinia pala tontilla, taka helma onkin jo tehty 4mm palkista joten siihen kärsii pultata panssarinkin, vetokoukun ulkonema vain tekee oikein umpi rypemiseen oman riemunsa. sama ongelma toki oli nivassakin.\nmutta syyläri ja tanki tarvii suojata..\nolihan se ihan pakko käydä kokeilees oikeen mettässäkin..\ntuossa viteon pätkä ja on siellä pari lätäkön ylitystäkin.\nno niin jos kettään kiinnostaa niin jatketaan kokemuksia, kesän lähinnä haisu seisoi kun oli mersun lavamalli ajossa(307) pohjapanssarien suunnitelu edelleen kesken, ei toki ainua asia tontilla mikä samassa tilassa.\nalle tuli suht kaljujen mud terrainien tilalle venäläiset 215/90 r15 renkaat, mahtuu pyörimään ja ovet aukeamaan taakse asti mutta voima noilla kyllä loppuu totaalisen kesken. eikä pelkästään mettässä... en tiedä minkä gummit ovat mutta pirun painavat. en tiedä miten mahtus hiluksin ahtimen romut vai meneekö säveltämiseks alusta alkaen.\nnapalukotkin vihdoin ja viimein purin sekä putsasin, toinen oli ollut koko ajan päällä ja toinen ei suostunut menemään päälle, eteneminen parani kyllä huomattavasti\nkuskin puolen ulompi vetari pitää jo sen verta pauketta jotta lie laitettava jostain tilaukseen, tam gearsissa on juurikin tuosta 89 vuodesta eteen päin, mutta eikös se silloin muuttunut jos sitten viistomaksi keulaltaan? liekkö vielä käy samat osat, hiluxista vetonivel ei käy.\nalle tuli suht kaljujen mud terrainien tilalle venäläiset 215/90 r15 renkaat, mahtuu pyörimään ja ovet aukeamaan taakse asti mutta voima noilla kyllä loppuu totaalisen kesken. eikä pelkästään mettässä... en tiedä minkä gummit ovat mutta pirun painavat.\nUAZin renkaathan nuo, korkeus 31". Onko kuvaa autosta ruski-renkaaat alla?\nKattele jos tuolta selveis ovatko samat roippeet.\nToista pakuprojektia seuraa mielellään...\ntarvii viikonloppuna ottaa kuvatusta nuilla pyörillä..\nalle tuli suht kaljujen mud terrainien tilalle venäläiset 215/90 r15 renkaat,\nMahtaa olla mielenkiintoiset renkaat ajaa, omat 215/85R16 ovat mahdottomat alle 3,8 bar paineilla\nmyönnetään... hiukkan kesti töiltä saada kuvaa aikaseks..\n3.5 bar renkaissa(kuvan otto hetkellä, ruuvista johtuen takarenkaassa vähemmän) ja onhan noi aika persoonalliset ajaa mutta kyllä nuillakin päästelee ja hienosti mahtuu pyörimään...\ntakapää on tyhjänä etupäätä hiukan korkeempana, tuos otokses huomisia koitoksia varten öljyä ja työkaluja.


Emmin kämppä: tammikuuta 2017\nHeti ensimmäiseksi pahoittelut, jos jonkun kommentti on tullut julkaistua viiveellä. Mulla tulee aina yleensä gmailin/kännykän kautta tieto tarkistusta vaille olevista kommenteista, mutta nyt jostain syystä oli jäänyt pari julkaisematta, hups. Pitänee ottaa tavaksi tarkistaa julkaisemattomat useammin.\nMutta asiaan: oon vähän niitä ihmisiä, jotka tunkevat kaapin täyteen tavaraa, sullovat oven kiinni ja toivovat ettei sitä koskaan tarvitsisi enää avata. Muutettuani tähän asuntoon, ajattelin että jes, nyt on kaappitilaa koko seinän leveydeltä (yksiössäni oli tasan yksi kaksiovinen vaatekaappi) mutta jotenkin kummasti sekin tila täyttyi nopeasti. Yhden kaapin pyhitin siivoustarvikkeille, koska yksiössäni tosiaan siivoustavarat oli ripoteltu ympäri asuntoa kunnollisen siivouskomeron puutteessa.\nMulla on tyhmä tapa säästää tavaroita turhaan, mm.muovipusseja, koska "ainahan roskapusseja tarvitaan" ja nyt sitten sain aikaiseksi vihdoin tehdä kunnon inventaarion ja heitin kokonaiset kaksi isoa pussillista niitä roskiin. Siis kaksi pussillista tyhjiä muovipusseja! Samalla aloin katsomaan siivouskomeroani vähän sillä silmällä että hitto, kyllä tuolle pitää jotain tehdä. Komero kun alkoi näyttää todelliselta kaaokselta joka melkein valui syliin oven avatessa. Rätit, puhdistusaineet, sienet ja muut oli muuton yhteydessä sullottu aikoinaan epämääräisiin pahvilaatikoihin ja vessapaperipakkaukset ja muut siihen päälle. En ollut enää aikoihin jaksanut järjestellä komeroa, kunhan olin kiireessä heitellyt tavarat sisään. Ei ihme, että jo pelkkä siivoamisen miettiminen tuntui vastenmieliseltä. Kaappini ovat muutenkin tosi rumannäköiset, rakennettu kiinteästi rakenteisiin ja seinissä on halkeamia.\nSiivouskomeron kaaos ennen. Pahoittelut kuvanlaadusta :)\nMutta onneksi on Ikea, tuo säilytysratkaisujen taivas. Meillä oli kaverin kanssa jo roadtrip suunniteltuna, kohteeksi ehdotin Vantaata. Pari viikkoa sitten suunnattiin lauantai-iltana Vantaan Ikeaan ja ostin valkoisen 6-lokeroisen Skubb-lokerikon, jonka saa ripustettua tankoon. Ostin mukaan myös kolme Skubb-laatikkoa, jotka oli siis tarkoitus lokerikon hyllyille laittaa mutta tajusin vasta kotona että olin ostanut liian isoja. En jaksanut alkaa palauttelemaan tuotteita, joten laitoin siis ilmoituksen Toriin ja sain 20 minuutissa myytyä itselleni tarpeettomat laatikot pois.\nMeinasin ensin käydä Ikeasta ostamassa ne oikeat, sopivat laatikot lokerikkoon mutta menee se näinkin. Nyt on pullot, rätit ja pussit siististi hyllyssä ja helposti löydettävissä, ja allekin jäi vielä tilaa ämpäreille. Kummasti ihan pienilläkin ratkaisuilla saa järjestystä aikaan.\nKiitos Ikea, helpotit arkeani taas kerran!\nTunnisteet: Ikea, ostoksia, pienellä budjetilla, siivous, säilytys, vaatekaappi\nVietin lapsena aika paljon aikaa ukilla ja mummilla hoidossa. Taisin olla ihan taaperoiässä, kun ukki laittoi mulle juotavaksi maitoa. Tai sitä sen ainakin piti olla. Heti valkoista juomaa maistettuani tajusin, että nyt ei ollut kyllä maito kyseessä, vaan jokin ihan muu. Ukki parka oli vahingossa sekoittanut purkit ja kaatanut pikku-Emmille piimää, ja reaktiostani tajusi kyllä asian hyvin nopeasti.\nYlläoleva kohtaus on enää vain erittäin hämärä muisto, jonka olen kyllä ukin ja mumminkin suusta kuullut myöhemmin muisteltavan, mutta joka tapauksessa siitä alkoi mun noin 23 vuotta kestänyt piimäkammo. Kunnes eräänä tammikuisena päivänä astelin rohkeasti kaupan maitohyllylle ja päätin viimein kokeilla sitä piimästä tehtyä mustikkasmoothieta, joka oli mielessä jo pitkään kutkutellut.\nJa sehän oli yllättävän hyvää! Ja mikä parasta, pehmeää mutta samalla raikasta. Vähän viilimäinen maku. Tämä smoothie ei mielestäni tarvitse mitään erillistä makeutusta, koska mehukeitosta ja banaanista tulee jo makeutta. Tykkään usein myös heitellä kardemummaa mustikkavälipaloihin ja se antaa tähänkin juomaan kivan mausteisen maun.\nJotenkin hassusti mulla on ollut mielikuva piimästä enemmän vanhemman väen ruokajuomana, ja tietysti piimäkakusta tuttuna. Meille ei ainakaan kotiin sitä muistaakseni koskaan ostettu. Ja vaikka en sitä varmaan ihan lounaalla nyt alkaisikaan juomaan, sai piimäkammoni tällä reseptillä onneksi kyytiä ja voisin kokeilla piimää muidenkin juomien pohjana. Kokeilkaa tekin! :)\nMustikkasmoothien seuraksi tein ihan superhyvää ja helppoa siemennäkkäriä K-Ruoka -reseptillä. Niitä oli sitten hyvä napostella iltapalaksi peiton alla hyvän kirjan kanssa.\n2dl (Valion raikasta, rasvatonta) piimää\nTakana on pieni kirjoittelutauko, jonka aikana blogi sai uuden ilmeen ja olen miettinyt tulevia postausaiheita. Tulossa juttua mm. lemmikeistä ja siivouskomeron kaaoksen taltuttamisesta. Hyvää viikon alkua kaikille!\nTunnisteet: juomaa, välipala\nOtsikossahan se tulikin jo mitä tuossa muutama viikko sitten pääsi käymään. Siitä lähtien kun kesällä nuo kirkkaan valkoiset ruokapöydän tuolit ostin, olen pelännyt että milloin niille kaatuu tomaattikeitto tai mustikat. Itse muovinen tuolihan on tosi helppo pitää puhtaana vaikka tummia sormenjälkiä jatkuvasti kerääkin, mutta nahkainen istuinpehmuste onkin sitten eri juttu.\nTällä kertaa kyseessä ei ollut kuitenkaan tomaatti eikä mustikka. Istuin kaverini kanssa glögeillä pöydän ääressä ja hän noustuaan katsoi kauhistuneena tuolia, että ei kai tuo hänen jäljiltään tullut. Valkoiseen pehmusteeseen oli mustista tekonahkashorteista painautunut kunnon mustat viirut. Enpä olisi uskonut, että vaatteista voi sellaiset jäädä. "Kyllä se siitä lähtee, taikasienellä viimeistään", lohduttelin. Illan hinkkasin sitten sillä taikasienellä, väri ehkä hieman haaleni mutta ei lähtenyt kokonaan. Ehdin jo luovuttaa ja meinasin siirtää tuolin toiselle puolelle, jossa istutaan vain silloin kun on isompi porukka koolla.\nEnää ei ole onneksi kuin haaleita viiruja.\nMutta onneksi en siirtänyt. Nyt kun tuolissa on istuttu, mustat tahrat ovat haalistuneet kulutuksessa hyvin eikä niitä enää häiritsevästi näe (eivät taida kuvassakaan enää kovin paljon erottua). En olisi tosiaan uskonut kyllä, että vaatteista voi tuollaiset jäljet jäädä, mutta niinhän tummissa farkuissakin monesti pelotellaan että saattaa värjätä huonekaluja uutena. Taisin saada siis opetuksen, että valkoiset tuolit on ehkä nätit, mutta ei käytännölliset!\nTunnisteet: elämää, Keittiö, valkoinen\nJee joululahjapaketista löytyi odotetusti uudet pussilakanat! Pyysin niitä lahjaksi, kun tajusin ettei ole tässä muutamaan vuoteen uusia tullut ostettua, eikä kyllä tilaakaan ole pahemmin ollut. Käytiin äidin kanssa ennen joulua läpi hieman väritoiveita, mutta annoin vapaat kädet päättää niin oli edes jotain yllätystä. Nyt en halunnut harmaita, violettia tai valkoista - niitä on jo ennestään. Citymarketissa oli keräyskampanjassa Marimekon lakanoita joten luulin, että sellaiset varmaan saan, mutta sainkin sitten ihanat tummansinikuvioiset lakanat Hemtexistä.\nTietysti piti pestä ne heti ja laittaa joulun jälkeen. Nyt on kiva nukkua puhtaissa ja uusissa lakanoissa ja makkarikin sai piristystä. :) Materiaali on satiinipuuvillaa, joka on tosi mukavan tuntuista ja yllättävän viileääkin iholle verrattuna peruspuuvillaan. Onkohan muuten muilla samanlaista ongelmaa että varsinkin valkoiset tyynyliinat muuttuu ajan kanssa kellertäviksi? Pesen valkoisen pyykin pesuaineella, mutta taitaa värjäytymä olla jo niin pinttynyttä ettei saa enää takaisin puhtaan valkeaksi. Siksi halusinkin nyt jotain tummempaa. Toivottavasti nämä siis pitävät värinsä.\nMulla on ainakin takana tosi kiva vuosi, toivottavasti muillakin. Toivotankin siis hyvää ja vielä edellistäkin parempaa uutta vuotta kaikille!\nTunnisteet: makuuhuone, tekstiilejä


Senaatin kunnossa olevat henkilöt alensivat virkapuvun vähimmäiskorkeutta | Kyselyuutiset - Kansakunnan Viimeisimmät Tarinat\nSenaatti OK alensi virkapuvun vähimmäiskorkeutta\nMANILA, Filippiinit - Senaatti hyväksyi maanantaina kolmannessa ja viimeisessä käsittelyssä lakin, joka alentaa poliisin ja muun yhtenäisen henkilöstön vähimmäiskorkeutta.\nÄänestyksessä 23-0 senaattorit hyväksyivät senaatin lakiehdotuksen nro 1563, jolla pyritään muuttamaan Filippiinien kansallisen poliisin (PNP) peruskirjaa, jossa alun perin vähimmäiskorkeusvaatimukseksi asetettiin 1,62 metriä miehille ja 1,57 metriä naispuolisille poliisiviranomaisille, Bureau paloturvallisuusvirasto (BFP), vankilahallinnon ja penologian toimisto (BJMP) ja korjausvirasto (BuCor).\nKun tänään hyväksytään PNP, BFP, BJMP ja BuCor Height Equality Bill, jonka toivomme pian tulevan lain voimaan, annamme enemmän lakia niille, joilla on vähemmän pituutta, senaattori Ronald Bato dela Rosa, toimenpiteen sponsori , sanoi puheessaan.\nPNP: n, BFP: n, BJMP: n ja BUCORin korkeuden tasa-arvolaki hyväksyttiin: Vanhentunut senaatti Ronald Bato Dela Rosa kiittää kollegoitaan senaatin lakiehdotuksen nro 1563 tukemisesta, jolla pyritään alentamaan poliisien, palomiehien ja vanginvartijoiden korkeusvaatimuksia. Annamme merkittävän panoksen nykyisen sosiaalisen epätasa-arvon poistamiseen niille, joille ei ole annettu lahjakkaita korkeuksia, Dela Rosa sanoi täysistunnossa maanantaina 7. syyskuuta 2020. PRIB\nAnnamme tärkeän panoksen nykyisen sosiaalisen eriarvoisuuden poistamiseen niille, joille ei ole annettu lahjakasta korkeutta, hän lisäsi.\nSenaatin lakiehdotuksen nro 1563 mukaan mieshakijoiden vähimmäiskorkeusvaatimus alennettiin 1,57 metriin ja naishakijat 1,52 metriin.\nLainsäädännölliset vaatimukset rajoittavat vertikaalisesti haastettujen maanmiehiemme halua palvella lainvalvojina, palomiehinä, vankilavirkailijoina ja korjaavina virkamiehinä, Dela Rosa, entinen PNP: n päällikkö, jatkoi.\nJos jatkamme fyysisten ominaisuuksien sallimista valtion palvelukseen tulon perustana ja jos lainsäätäjinä olemme tehneet vain niin vähän muuttaaksemme tätä käytäntöä, eikö emme vaihda kansaamme, filippiiniläisiä, jotka antoivat meille lainsäädäntövaltuutuksemme.\nTänään todistamme, että me senaattorit valitaan puolustamaan 'pieniä' - kirjaimellisesti ja kuvaannollisesti. Ihmisemme eivät odota meiltä puutteita. Ei todellakaan ole korkeaa järjestystä, jota ei voida voittaa, hän sanoi.\nSää Työ Sarjakuvat Miten Teatteri\njoshua garcia ja julia barretto videoita\ntäytyy treffata playboy kimxi\nalkuperäinen pieni merenneito-elokuvan kansi\nnintendo-kytkin aurinko ja kuu